Jo Sung-ha, Son Na-eun, Han Jun-woo dan Jeon Hye-jin telah mengesahkan bakal  menyertai pelakon utama, Lee Bo-young dalam siri drama baharu JTBC yang akan datang, “Ad Agency”.
“Ad Agency” mengisahkan kehidupan seorang wanita bernama Go Ah-in, lakonan Lee Bo Young, wanita pertama yang mendapat jawatan ahli lembaga untuk agensi pengiklanan terbesar di Korea Selatan. Go Ah-in ialah definisi wanita mempunyai kelas, keanggunan dan kesempurnaan, setelah membina imej yang tidak dapat ditembusi untuk dirinya sendiri terus berjaya dalam kalangan lelaki. Seorang pengarah kreatif untuk Perancangan VC, dia telah mengekalkan kedudukannya di bahagian atas dalam industri selama 19 tahun. Tetapi ia tidak mencukupi. Menentang semua jangkaan, Go Ah-in menyasarkan untuk terus naik ke puncak, tidak kira apa pun jawatan itu.

Menyertai Lee Bo-young di VC Planning ialah pengarah perancangan Choi Chang-soo, lakonan Jo Sung-ha. Menyasarkan gelaran ketua pegawai eksekutif syarikat seterusnya, Jo Sung-ha dijangka mempamerkan persaingan sengit dengan Lee Bo-young.Seterusnya, Na-eun juga akan turut menjadi antara barisan pelakon penting dengan membawa watak Kang Han-na, anak perempuan generasi ketiga keluarga yang memiliki VC Planning, manakala Han Jun-woo memegang watak Park Young-woo, setiausaha peribadi yang telah menguruskan kehidupan Kang Han-na selama bertahun. Akhirnya, Jeon Hye-jin membawa watak sebagai penulis salinan untuk pasukan Go Ah-in iaitu sebagai Jo Eun-jung.
Barisan pelakon-pelakon yang hebat ni kan? Drama terbitan JBTC “Ad Agency” ini dikhabarkan bakal mula bersiaran pada 2023 akan datang.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Jo Sungha, Son Naeun, Han Junwoo, & Jeon Hyejin Bakal Sertai Lee Boyoung Dalam ‘Ad Agency’


Bertambah meriah rumah tangga apabila diiringi dengan kehadiran cahaya mata baru. Sama juga dengan pelakon Claudia Kim (Soo Hyun) yang umum sudah melahirkan anak sulungnya.
Pada 1 Oktober, wanita itu memuat naik foo di Instagram di mana dia sedang memegang tangan anak perempuannya itu.

View this post on Instagram

she’s perfect 🤍
A post shared by  수현 • Claudia Kim Shampine (@claudiashkim) on Sep 30, 2020 at 11:14pm PDT

Kapsyen yang ditulis Claudia Kim juga sangat comel,

Dia sempurna.
Pada Disember lepas, pelakon yang popular kerana membintangi filem Hollywood seperti “Avengers: Age of Ultron” dan “Fantastic Beasts: The Crimes of Grindelwald” tealh berkahwin dengan penaung WeWork iaitu Cha Min-geun.
Tahniah kepada pasangan ini!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Bintang ‘Avengers: Age Of Ultron’, Pelakon Claudia Kim Selamat Timang Cahaya Mata Pertama


Fuh! Penat betul nak marathon drama-drama Korea yang tengah ‘meletup’ sekarang ini. Terlampau banyak sangat pilihan dan genre yang pelbagai menyebabkan penonton tak tahu nak tengok yang mana dahulu!
Untuk menyedapkan hati anda, bukan sahaja penonton daripada Malaysia yang runsing dan keliru sebab tak tahu nak tonton K-Drama yang mana sekarang ini, bahkan penonton Korea juga mengalami masalah yang sama. Anda teringin tak nak tahu, drama apa yang menjadi ‘top’ carian oleh netizen Korea sendiri?

Good Data telah mengeluarkan satu data menunjukkan naskhah mana yang menjadi carian penonton buat masa ini. Ranking ini adalah menarik kerana peminat K-Drama dapat melihat perubahan trend bagi drama yang sedang ditayangkan pada setiap minggu.

1. JTBC – The World Of The Married (44.01%)

2. tvN – Hospital Playlist (12.58%)

3. tvN – Hi Bye, Mama! (4.90%)

4. SBS – Hyena (4.68%)

5. MBC – Find Me In Your Memory (3.25%)

6. KBS – Once Again (3.09%)

7. tvN – A Piece Of Your Mind (2.68%)

8. OCN – Rugal (2.67%)

9. JTBC – When The Weather Is Fine (2.60%)

10. KBS – How To Buy A Friend (2.59%)

Setiap drama mempunyai plot cerita yang berbeza lantas menunjukkan bahawa rata-rata penonton mempunyai genre kegemaran mereka sendiri.
“The World Of The Married” nyata tak menghampakan kerana berjaya menduduki tangga teratas~

10 K-Drama Yang Menjadi Carian Popular Penonton Kini!


Sejak sempadan seluruh dunia mula dibuka selepas serangan wabak COVID-19, semakin ramai artis Korea yang datang ke Malaysia untuk menyapa peminat mereka setelah sekian lama.

ARTIKEL BERKAITAN
"Risau Handphone Dirampas" - Sukar Mahu Berswafoto, TokTi Kongsi Pengurusan Lee Minho 'Strict'

Terbaru, sebuah acara bagi memperkenalkan budaya Korea digelar ‘Mokkoji Korea’ telah berlangsung di MITEC, Kuala Lumpur. Antara selebriti dari sana yang turut memeriahkan majlis ini ialah Jeon So-mi, Moonbin dan Sanha ASTRO serta BLANK2Y.
Dalam suasana yang meriah, tiba-tiba terdapat isu kurang manis yang berlaku di salah satu acara di mana mereka berpeluang untuk bersalaman dengan para artis itu.

Seorang wanita yang bertugas menjaga keselamatan di situ bertindak kasar dengan beberapa peminat lantas ianya tular di serata Twitter. Semasa sesi itu, penjaga berkenaan turut melemparkan kata-kata kurang sensitif dan sempat dirakam seorang individu.

“Korang kalau korea beria sambut, nabi muhammad s.w.t takde pon”
-makcik rela mokkoji 2022 pic.twitter.com/t0s2sMEhVe
— lena🐞 (@browlixies) November 14, 2022

Katanya,
Korang kalau Korea beria sambut, Nabi Muhammad S.A.W tak ada pun.
Malah individu berkenaan turut mendedahkan bahawa wanita berkenaan ada menolak peminat yang berada di atas pentas secara agresif supaya berjalan dengan lebih laju.
Dalam pada itu, dalam video lain, penjaga keselamatan yang sama dilihat menghalang peminat menangkap gambar bersama ahli BLANK2Y, Tae-woo meskipun mendapat kebenaran idola tersebut.

I was in the middle of talking to Taewoo (asked him nicely for a polaroid which he nodded as to say yes) & this makcik rela was aggressively pushing me away from the stage 😃 #MOKKOJIKOREA #BLANK2Y pic.twitter.com/dESKnw8kna
— 🎳🤍 (@kimtimpie) November 13, 2022

Rata-rata netizen Malaysia nyata meluahkan rasa tidak berpuas hati dengan wanita berkenaan. Kata mereka, tindakan kasar itu bakal meninggalkan impak buruk terhadap imej Malaysia di mata artis Korea di situ.

Hmmm… terus tak best majlis tu..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

“Beria Sambut Korea, Nabi Takde Pun” – Petugas Keselamatan Marah Peminat K-Pop Malaysia Tular


Korang tahu tak, selain “The Glory”, ada banyak lagi drama buatan Korea yang menyentuh tentang isu buli di sekolah.

ARTIKEL BERKAITAN
"Saya Pun Takut" - Dipersoal Pada Awalnya, Watak Jahat Lim Jiyeon Dalam 'The Glory' Dipuji

Dalam artikel kali ini, KimchiDaily ingin berkongsi beberapa K-Drama yang membawa kisah tentang keganasan buli di sekolah, yang akan memberi teladan buat penonton.
Jom lihat senarai di bawah!

Shadow Beauty

Diadaptasi dari webtoon popular, “Shadow Beauty” mengisahkan tentang seorang pelajar perempuan bernama Goo Ae-jin (Shim Dal-gi) yang menjadi mangsa buli di sekolah kerana penampilannya yang kurang menarik. Disebabkan itu, selepas sekolah, Ae-jin mengubah identitinya dengan memakai solek dan menjadi bintang media sosial.

Revenge of Others

“Revenge of Others” mengikuti seorang pelajar sekolah menengah berusia 19 tahun Ok Chan-mi (Shin Ye-eun), yang cuba mencari pembunuh abangnya. Ketika di sekolah baru, dia bertemu dengan Ji Soo-heon (Park Solomon) yang cuba membalas dendam kepada pembuli di sekolah tersebut.
Weak Hero Class 1

“Weak Hero Class 1” mengisahkan tentang seorang pelajar contoh yang cemerlang di sekolah, tetapi menjadi sasaran mudah pembuli kerana kelemahan fizikalnya. Oleh itu, dia akan melawan menggunakan otaknya. Ianya dibintangi Park Ji-hoon, Choi Hyun-wook, Hong Kyung, Lee Yeon dan Shin Seung-ho.
Class of Lies

“Class of Lies” mengikuti kisah Gi Moo-hyeok (Yoon Kyun-sang), seorang peguam berprofil tinggi yang menyamar jadi guru ganti Gi Kang-jae, di sebuah sekolah menengah swasta elit bagi menyiasat kes pembunuhan seorang pelajar perempuan.
School 2015

Drama “School 2015” turut tidak terkecuali dalam senarai ini kerana adegan buli yang banyak dipaparkan dalam siri tersebut. Kalau korang nak tahu, drama ini mengikuti Eun-bi (Kim So-hyun), seorang anak yatim yang dibuli oleh sekumpulan pelajar perempuan. Dari aksi seperti memukul, mengugut dan bermacam lagi, Eun-bi berasa sangat marah dan menganggap bahawa kematian hanyalah cara untuk membebaskan dirinya.
How to Buy a Friend

Diterajui Lee Shin-young, Shin Seung-ho dan Kim So-hye, “How to Buy a Friend” akan memfokuskan tentang seorang pelajar sekolah Park Chan-hong yang dibuli oleh sekumpulan pelaku. Kemudian, dia mengupah Heo Don-hyuk yang dikenali sebagai ‘Iron Man’ di sekolah itu, untuk melindunginya.
Boys Over Flowers

Peminat K-Drama pastinya akan tahu dengan drama ikonik “Boys Over Flowers”. Diterajui Ko Hye-sun, Lee Min-ho, Kim Bum, Kim Hyun-joong dan Kim Joon, drama ini mengisahkan tentang pelajar sekolah yang dibuli oleh kumpulan popular F4 dan Geum Jan-di yang menjadi sasaran baru mereka.
Korang pernah layan tak semua drama ni?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMBC Entertainment

‘The Glory’ Popular Kini, Ini 7 Lagi K-Drama Papar Kisah Buli Di Sekolah


Selepas meninggalkan impak yang hebat pada penghujung tahun 2020, nampaknya Kim Seon-ho bakal terus mencipta fenomena untuk tahun ini juga.
Daripada seseorang yang tidak dikenali ramai, pelakon lelaki itu kini menghiasi kaca televisyen hampir saban hari dek tanggungjawabnya sebagai duta bagi beberapa jenama terkenal.

Terbaru, Kim Seon-ho disahkan menjadi ‘wajah’ baru untuk jenama pizza popular iaitu ‘Domino’s’. Seriuslah?!

피자 너 많이 커따…
서노랑 투샷도 찍고ㅠㅠ#표정천재 #피자가부러우면병인거맞죠#김선호 #KimSeonHo #도미노피자 pic.twitter.com/Pqa6jTxSwH
— 도미노피자 (@dominostory) February 25, 2021
Kalau anda nak tahu, biasanya pelakon terkenal sahaja yang akan mendapat tawaran ini. Antara daripada duta sebelumnya ialah Song Joong-ki, Lee Min-ho, Park Bo-gum dan Park Seo-joon.

Dahsyat kan penangan Kim Seon-ho?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Selepas Lee Minho, Park Seojoon & Song Joongki, Kim Seonho Diumum Duta Baru Pizza ‘Domino’s’


Siap sedia semua untuk drama baru Park Min-young!

ARTIKEL BERKAITAN
Ada Ramai Pelakon Hebat, Tonton 10 K-Drama Pelbagai Genre September Ini

Untuk pengetahuan, drama Park Min-young akan datang iaitu “Love in Contract”, menceritakan tentang perkhidmatan pembantu yang menyediakan isteri kepada orang bujang, yang memerlukan pasangan untuk dibawa ke perhimpunan pasangan suami isteri dan perjumpaan sekolah.
Dalam siri ini, Park Min-young akan membawa watak sebagai isteri palsu profesional Choi Sang-eun, yang terperangkap antara dua pelanggan iaitu Jung Ji-ho (Go Kyung-pyo) dan Kang Hae-jin (Kim Jae-young).

Dalam temu bual yang dilakukan baru-baru ini, Park Min-young berkongsi sebab dia memilih untuk memainkan watak Choi Sang-eun dalam “Love in Contract”. Jelasnya,

Saya fikir isteri palsu profesional mungkin sebenarnya pekerjaan dan saya ingin menyatakan sebab mengapa Choi Sang-eun memilih kerja ini dengan cara yang ikhlas, supaya penonton dapat berempati dengannya.
Kemudian, Park Min-young turut mendedahkan bahawa wataknya dalam “Love in Contract” adalah berbeza daripada peranannya sebelum ini. Kongsinya,
Pertama, dia seorang yang bekerja sendiri dan tidak bekerja di sebuah syarikat. Selain itu, dia tidak begitu muda tetapi kaya dan cantik. Saya rasa ia berbeza dengan watak saya sebelum ini. Tidak seperti projek saya yang lain, anda akan melihat Park Min-young yang tidak berada di pejabat. Saya gembira untuk menunjukkan kepada anda gaya yang saya fikirkan selama ini.

Jangan lupa tonton “Love in Contract” mula ditayangkan pada 21 September ini menerusi Viki!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

“Bukan Pekerja Di Pejabat..” – Park Minyoung Ulas Perbezaan Watak Dalam ‘Love In Contract’


Umum pasti mengetahui bahawa pasangan Lee Dong-hwi dan Jung Ho-yeon sedang menjalinkan hubungan sejak 2015 lagi.

ARTIKEL BERKAITAN
Pasangan Ryu Junyeol & Hyeri Serta Lee Donghwi & Jung Hoyeon Dilihat Keluar Dating Bersama

Baru-baru ini, Lee Dong-hwi telah terlibat dengan sesi temu bual bagi mempromosikan filemnya akan datang berjudul “Someone You Loved”, yang menggambarkan perpisahan realistik antara pasangan Jun-ho (Lee Dong-hwi) dan Ah-jeong (Jung Eun-chae).
Khususnya ketika sesi temu bual, pelakon lelaki itu ditanya sama ada teman wanitanya iaitu Jung Ho-yeon sudah pun menonton filem berkenaan. Agak keberatan untuk menjawab, Lee Dong-hwi memberi respon,

Saya hanya mahu memberi fokus pada soalan mengenai filem ini sahaja. Kerana hal itu sering menjadi isu, saya merasakan agak tak elok untuk hanya menfokuskan tentangnya.

Kemudian apabila ditanya tentang personalitinya sebagai seorang teman lelaki, dia berhati-hati menjawab,

Saya merupakan seseorang yang tidak mempunyai sebarang keistimewaan. Saya melakukan sebanyak mana dilakukan orang lain, ada ketika saya juga tak mampu melakukan sesuatu.
Dalam pada itu, filem “Someone You Loved” akan mula disiarkan pada 8 Februari ini.
Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERJTBC

“Fokus Filem Je..” – Lee Donghwi Cuba Elak Jawab Soalan Berkaitan Teman Wanitanya Jung Hoyeon


Industri drama Korea sentiasa cuba mengeluarkan sesuatu yang baru dan di luar kotak kepada para penonton. Sebab itulah mereka tak beri fokus kepada genre romantik sahaja, bahkan peminat ada banyak pilihan naskhah yang boleh ditonton merangkumi tema aksi, misteri, thriller dan banyak lagi.
Siapa yang pernah menonton drama “Arthdal Chronicles” pasti tahu tentang kecenderungannya dengan elemen fantasi. Ianya ialah sebuah naskhah epik tentang adiwira yang membina legenda sendiri dalam tanah mistik Arth. Musim pertamanya telah diasingkan kepada 3 bahagian (6 episod setiap bahagian) yang membawa jumlah 18 episod keseluruhannya pada tahun lepas. Bukan kaleng-kaleng tahu kerana perbelanjaan produksinya menelan kos sebanyak 50 billion won (RM175+ juta).

Kalau anda nak tahu, drama ini sememangnya dicadangkan akan ke udara untuk beberapa musim dan kesudahan pertamanya pun tamat dengan samar-samar. Walaubagaimanapun, disebabkan oleh reaksi bercampur daripada penonton semasa musim pertama, tak ramai yang pasti tentang masa depan sekuelnya. Tapi bahagian ketiga drama ini menerima komen positif daripada orang ramai.

Kini dikhabarkan “Arthdal Chronicles” bakal kembali untuk musim terbarunya tak lama lagi. Penggambarannya dikatakan akan bermula sama ada September atau pun Oktober tahun ini. Kesemua teraju utama iaitu Song Joongki, Jang Donggun, Kim Jiwon dan Kim Okbin dijangka akan kembali dengan watak yang sama dalam musim sebelumnya.

Meskipun peminat “Arthdal Chronicles” gembira dengan berita musim keduanya tetapi ada juga yang tak puas hati dengan khabar yang Jang Donggun akan berlakon semula dalam drama itu. Ini disebabkan oleh kes dia yang dikatakan telah melanggan pelacur semasa isterinya sedang mengandungkan anak kedua mereka.
Sepatutnya teruskan dengan menyingkirkan Jang Donggun?

Jang Donggun berlakon lagi???

Boikot Jang Donggun.

Saya merupakan peminat Tagon (watak Jang Donggun dalam “Arthdal Chronicles”) tetapi disebabkan imejnya menjadi buruk baru-baru ini, saya tak akan tonton. Tak boleh fokus nanti~

Adakah awak gila? Kenapa Jang Donggun merangkak keluar??
Pun begitu, masih ramai lagi yang dah tak sabar nak saksikan drama epik fantasi ini! Dengan lakonan padu kesemua teraju utamanya dan plot cerita yang unik, sudah pasti ia mampu meraih rating yang tinggi!
Sumber: Ilgan Sports

Sekuel ‘Arthdal Chronicles’ Mula Penggambaran Nanti, Netizen Mahu Jang Donggun Dibuang Kerana Skandal Curangnya!


Bakal sertai latihan tentera tak lama lagi, Nam Joo-hyuk nampaknya sudah pun selesai menjalani penggambaran untuk drama terbarunya.

ARTIKEL BERKAITAN
Isu Buli Belum Selesai, Nam Joohyuk Dilihat Jalani Penggambaran Siri ‘Vigilante’

Terbaru, Nam Joo-hyuk dilaporkan sudah selesai lebih awal penggambaran untuk semua babaknya dalam drama Disney+ akan datang, berjudul “Vigilante”. Manakala pelakon lain masih dalam proses penggambaran peringkat akhir.
Tidak lama kemudian, agensi pelakon itu memberi respon,

Nam Joo-hyuk telah menyelesaikan semua penggambaran.
Untuk pengetahuan, Nam Joo-hyuk menyelesaikan penggambarannya lebih awal kerana dia merancang untuk sertai latihan tentera pada Disember ini namun, tiada notis yang diberikan lagi setakat ini.

Dalam pada itu, “Vigilante” membawa kisah Kim Ji-yong (Nam Joo-hyuk) iaitu seorang pemburu penjenayah yang kehilangan ibunya kerana perbuatan penjahat kejiranan semasa dia kecil. Apabila dia menyertai institusi kepolisan untuk menjejaki pembunuh tersebut, dia turut menghukum penjenayah pada saban minggu selain menunding jari terhadap norma masyarakat di mana penguatkuasaan undang-undang sangat baik buat pesalah.
“Vigilante” juga dijadualkan untuk tayang pada 2023 nanti. Sama-sama kita tunggu!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

Bakal Sertai Latihan Tentera, Nam Joohyuk Selesai Penggambaran Siri Disney+ ‘Vigilante’


“The Red Sleeve” merupakan antara drama yang dinantikan ramai memandangkan ia merupakan drama pertama Lee Jun-ho dari 2PM selepas dia menamatkan latihan ketenteraan.
Sinopsis
Berdasarkan novel, ia adalah drama berdejarah mengenai rekod hubungan romantik di antara pengiring istana Sung Deok-im (Lee Se-young) yang mahu melindungi pilihan hidupnya dan maharaja Yi San (Lee Jun-ho) yang meletakkan negara sebelum cinta.

Hubungan seperti kucing dan anjing
[Amaran SPOILER]
Meskipun diangkat sebagai melodrama, namun “The Red Sleeve” menampilkan dinamik hubungan seperti anjung dan kucing di antara Sung Deok-im dan Yi San. Meskipun hanya merupakan pengiring istana, wanita itu tidak kisah untuk mendongak dagu ke atas apabila berlaha dengan raja itu.

Bahkan episod awal dipenuhi babak kelakar di antara kedua mereka sekaligus membuatkan penonton seronok menontonnya. Tiada langsung babak romantik klise, contohnya, babak seperti Yi San menangkap Sung Deok-im yang hampir jatuh daripada tangga sampaikan muka wanita itu terhentak di susunan buku serta babak raja tersebut memaut pinggang Sung Deok-im yang tergelincir juga berakhir komedi apabila keduanya jatuh tersembam ke dalam tasik. Memang pecah perut!
Walaubagaimanapun, penjelasan mengenai cekak baju pengiring istana yang berwarna merah menandakan bahawa dia merupakan milik raja serta adegan di mana Sung Deok-im pernah mengelap air mata Yi San dengan lengan bajunya semasa kecil memberikan gambaran bahawa kedua mereka sudah mempunyai takdir yang ditulis bersama. Yang pasti ramai tertanya-tanya apakah kesudahan buat nasib mereka, adakah terus bahagia begini atau akan ada perubahan nanti.

Rating memuaskan
Walaupun perlu bertanding dengan pelbagai drama hebat seperti “Jirisan” dan “Now, We Are Breaking Up”, “The Red Sleeve” terus menunjukkan belang pada episod awalnya. Di mana ratingnya ialah 5.7% untuk episod pertama dan kekal konsisten pada 5.6% semasa episod seterusnya.
Tak mustahil, ia akan menunjukkan peningkatan pada episod akan datang nanti.
Best tak “The Red Sleeve”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Episod Awal Menghiburkan, ‘The Red Sleeve’ Bermula Dengan Rating Memuaskan


Mesti ramai kan yang rindu nak tonton gandingan Ahn Hyo-seop dan Kim Se-jeong dalam drama “A Business Proposal”?

ARTIKEL BERKAITAN
Kang Hoon & Jeon Yeobeen Dilihat Jalani Penggambaran Drama Remake ‘Some Day Or One Day’

Terbaru pada 27 April, stesen TV Hong Kong telah mengadakan acara yang mengumumkan rancangan akan datang menerusi ViuTV.
Menarik perhatian, drama popular yang diterajui Ahn Hyo-seop, Kim Se-jeong, Kim Min-gue dan Seol In-ah iaitu “A Busines Proposal” bakal dihasilkan semula dalam versi Hong Kong dan akan dibintangi ramai pelakon hebat.

Untuk versi Hong Kong ini, Anson Lo dan Edan Lui akan membawa watak utama lelaki manakala Hanna Chan dan Shirley Sham akan memainkan watak utama wanita.

Dalam pada itu, butiran khusus seperti watak yang akan dibawa oleh pelakon dan tarikh tayangan masih belum diumumkan lagi setakat ini.
Nantikan maklumat lanjut!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERKoreaboo

Drama Hit ‘A Business Proposal’ Akan Dihasilkan Semula Dengan Pelakon Popular


Siapa pernah tonton drama popular “Romantic Doctor Kim” yang ditayangkan pada hujung 2016 sehingga awal tahun 2017? Naskhah ini mendapat perhatian ramai semasa tayangannya kerana gambaran hal perubatan profesional yang sangat realistik selain mesej tersiratnya yang sangat menyentuh hati.

Musim pertama tamat dengan pujian melambung
Gabungan pelakon terkenal seperti Han Sukkyu, Yoo Yeonseok dan Seo Hyunjin ternyata membawa tuah kerana drama ini begitu popular sehingga mencapai rating hampir 30 peratus semasa tayangannya! Tipulah kalau peminat K-Drama cakap mereka tak pernah dengar langsung mengenai naskhah ini!
Walaupun teraju utama “Romantic Doctor Kim” iaitu Han Sukkyu kembali mengemudi drama ini, tapi sayangnya teraju utama yang lain akan digantikan dengan pelakon baru. Watak baru yang akan diperkenalkan dalam drama itu ialah pelakon comel yang terkenal menerusi drama “Weighlifting Fairy Kim Bokjoo” iaitu Lee Sungkyung serta Ahn Hyoseop yang menempa nama dalam drama “30 But 17”.

Sinopsis Romantic Doctor Kim 2
Untuk musim kedua ini, ia membawa kisah Dr. Kim bersama kehidupannya dengan orang baru selepas pelajar lamanya terpaksa pergi atas urusan masing-masing. Selain itu, pergelangan tangannya yang cedera beberapa tahun lalu kembali sakit. Kerana mempunyai masalah kekurangan staf di Hospital Doldam, dia telah ke sana untuk membantu mereka namun mula berkenalan dengan dua orang doktor baru yang mempunyai iras dengan pelajar lamanya. Seo Woojin yang sanggup melakukan apa sahaja demi duit dan Cha Eunjae yang sentiasa menghilangkan diri apabila diperlukan dalam bilik pembedahan.

Yang bestnya apabila musim kedua ini turut memberi sedikit gambaran tentang pemergian doktor asal drama ini pada musim pertamanya. Kang Dongjoo (Yoo Yeonseok) dikhabarkan telah pergi menjalani latihan khidmat ketenteraan manakala Yoon Seojung (Seo Hyunjin) pula telah ke San Diego kerana mengikuti program pertukaran pelajar selama 2 tahun.
Rating ‘runtuh bumbung’!
Baru sahaja memulakan tayangan pada 6 Januari lepas, musim kedua “Romantic Doctor Kim” telah mencatat rekod membanggakan bagi rating di seluruh negara Korea! Bayangkan baru sahaja episod pertama tetapi ia sudah mencatatkan rating yang tinggi iaitu 10.8% dan 14.9%! Tak cukup dengan itu, episod keduanya telah memecah rekod yang dipegang sebelumnya di mana ratingnya telah mencecah 13.2% dan 18% selain rating per minit paling tinggi telah direkodkan pada 22.1%! Fuhh gila gempak!
Nampaknya siri “Romantic Doctor Kim” ini masih tidak reda lagi apinya! Mungkin disebabkan penangan musim pertama yang masih segar di ingatan para penonton, jadi mereka letak kepercayaan bahawa musim keduanya juga pasti tidak menghampakan. Jangan lupa untuk tonton drama ini pada setiap Isnin dan Selasa di saluran SBS!
Sumber: Soompi

Efek Musim Pertama, Rating Episod Kedua ‘Doctor Romantic, Teacher Kim 2’ Sudah Cecah Lebih 20%!


Nampaknya, penonton akan dapat lihat gandingan Chae Jong-hyeop bersama Kim So-hyun dalam sebuah drama!

ARTIKEL BERKAITAN
Hwang Minhyun Masih Teliti Tawaran, Kim Sohyun Pula Sah Bakal Terajui Drama 'Useless Lies'

Terbaru, Chae Jong-hyeop telah disahkan bakal sertai Kim So-hyun dalam sebuah drama romantik baru berjudul “Is It Fate?”.
Untuk pengetahuan, berdasarkan webtoon dengan nama yang sama, “Is It Fate?” membawa kisah anak muda yang menjumpai cinta pertamanya 10 tahun lalu tanpa sengaja dan meneroka cinta sejati serta impian.

Dalam drama ini, Kim So-hyun akan membawa watak sebagai Lee Hong-joo, seorang penerbit animasi yang takutkan cinta kerana kenangan pahit daripada hubungannya sebelum ini.

Manakala Chae Jong-hyeop akan memegang watak utama lelaki Kang Hoo-young, seorang perancang kewangan yang kacak dan bijak, yang tinggal di Amerika Syarikat dan tidak perlu bekerja keras untuk mencapai keputusan yang hebat. Bosan dengan kehidupannya yang membosankan, Kang Hoo-young pergi ke Korea buat kali pertama dan bertemu semula dengan cinta pertamanya di sekolah menengah, Lee Hong-joo.
Dalam pada itu, “Is It Fate?” sedang menyasar untuk ditayangkan pada tahun 2023. Sama-sama kita nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Chae Jonghyeop & Kim Sohyun Bakal Bergandingan Dalam Drama Romantik ‘Is It Fate?’


Ramai khabarnya tak sabar mahu menonton drama “The King’s Affection” yang bakal memulakan tayangan di Netflix bermula hari ini (11 Oktober 2021) pada jam 10 malam.
Ia menceritakan kisah sepasang kembar yang lahir di istana. Walaupun salah seorang daripadanya dibuang kerana merupakan seorang perempuan, dia kemudiannya berlakon menjadi lelaki dan diangkat menjadi putera raja selepas kembar lelakinya meninggal dunia.

Menerusi sidang media “The King’s Affection”, pelbagai kisah dan cerita disebalik tabir yang dirungkai oleh barisan pelakon dan pengarah sekaligus membuktikan bahawa drama ini patut ditonton semua!
Ihsan Netflix
‘Yeonmo’, perasaan sayang dan merindui
Bagi judul Korea, drama ini dipanggil sebagai ‘Yeonmo’. Nampak biasa jikalau dalam bahasa Inggeris, “The King’s Affection” namun ianya mempunyai maksud yang lebih mendalam.

Kata pengarah Song Hyun-wook,
Kalau anda cari perkataan ‘yeonmo’ di dalam kamus, ia bermaksud perasaan cinta dan sayang buat seseorang, dan dalam masa yang sama anda merindui orang itu.
Raja yang dilupakan
Terpaksa menyorokkan identitinya, Putera Raja Yi Hwi digambarkan sebagai pemerintah yang dihapuskan rekodnya daripada sejarah kerana hal tersebut.

Jelas pengarah itu,
Ianya kisah mengenai raja perempuan yang terpaksa melindungi dirinya yang sebenar. Berlatarbelakangkan kekusutan dalam istana dengan konflik politik, drama ini memaparkan kisah romantik dan juga aksi serta jenaka.
Ihsan Netflix
Cabaran baru buat Park Eun-bin
Hanya lelaki yang tersenarai dalam sejarah sebagai raja, maknanya raja perempuan perlu dibayangkan menggunakan imaginasi sendiri sahaja. Itulah antara sebab yang membuatkan Park Eun-bin menyahut cabaran untuk menjayakan watak Yi Hwi.
Saya mahu sahut cabaran di mana membuatkan penonton percaya bahawa watak saya ialah seorang raja. Semasa mempersiapkan diri untuk watak ini, saya berasa agak terasing kerana perlu menonjolkan watak Hwi sebagai lelaki dan Hwi sebagai perempuan. Pada masa yang sama, watak saya tidak boleh menyembunyikan identitinya sebagai wanita lantas dia mengalami pelbagai kesukaran dan cabaran.
Tambah Park Eun-bin, dia tidak mahu penonton menggambarkan Hwi sebagai dua orang yang berbeza. Dia hanya menampilkan watak itu sebagai Hwi tanpa perbezaan dengan perwatakan yang natural sahaja.
Hubungan cinta terhalang
Drama ini dikhabarkan bakal menampilkan hubungan multi-dimensi antara setiap watak yang menarik perhatian. Jelas Park Eun-bin mengenai wataknya dengan Rowoon,
Bagi saya dan Ji-un, kami tak sepatutnya mempunyai perasaan antara satu sama lain kerana risiko dan ancaman dek rahsianya. Namun, mereka tanpa sengaja jatuh cinta. Sangat menarik melihat perasaan mereka yang kian berkembang. Terdapat momen yang tidak asing tapi ada babak yang akan berasa baru dan berbeza.
Rowoon juga meluahkan rasa seronok kerana bergandingan dengan Park Eun-bin selain mengakui bahawa dia merupakan pasangan pelakon yang baik. Disebabkan oleh itu, ramai yang tidak sabar melihat keserasian mereka di dalam “The King’s Affection” apabila ia ditayangkan nanti.
Ihsan Netflix
Elemen penting ‘The King’s Affection’
Membawa watak Yi Hyun, Nam Yoon-su menjelaskan bahawa penonton perlu memerhatikan kehebatan setiap pelakon menjiwai watak mereka.
Dialog mereka menggambarkan mesej utama siri ini. Anda perlu memerhatikannya.
Ini bermakna setiap daripada watak mempunyai cerita tersendiri, jadinya penonton akan disajikan dengan pelbagai kisah yang mungkin menyentuh perasaan.
Pelakon muda berbakat
Bestnya “The King’s Affection” kerana ia dibarisi oleh ramai pelakon muda sama ada yang berpengalaman mahupun yang baru mencipta nama dalam dunia K-Drama. Selain daripada Park Eun-bin, Rowoon dan Nam Yoon-su, nama lain yang bakal menghiasi drama ini ialah Choi Byung-chan, Bae Yoon-kyung dan Jung Chae-yeon.
Puji pengarahnya,
Mereka merupakan pelakon yang luar biasa.
Ihsan Netflix
Setiap daripada mereka mempunyai kelebihan tersendiri di mana Rowoon yang kelakar, tinggi dan yakin manakala Nam Yoon-su yang mampu menyinari set penggambaran kerana senyuman yang menawan. Setiap daripada mereka tiada kurangnya!
Mesti anda dah teruja nak menonton kan? Jangan lupa serbu Netflix malam ini tahu!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Gadis Terpaksa Jadi Putera Raja, Saksikan ‘The King’s Affection’ Di Netflix Bermula Hari Ini


Umum pasti mengenali pelakon Lee Si-young yang sememangnya sangat menggemari aktiviti sukan lasak. Baru-baru ini, Lee Si-young memuat naik beberapa keping gambar dia mendaki bersama beberapa rakannya di akaun Instagramnya.
Lee Si-young berjaya menarik perhatian peminat apabila dia mendaki gunung Breithorn dan mencipta rekod unik dengan pasukan daki wanita terbesar di dunia.

Menurut Pelancongan Switzerland, hampir 80 pendaki wanita dari 25 negara termasuk pelakon Lee Si-young berjaya mencipta rekod dunia yang unik dengan pasukan daki wanita selepas menakluki gunung Breithorn setinggi 4,164 meter. Pasukan itu mencipta rekod sebagai pendaki wanita terbesar di dunia.
Acara itu diadakan oleh Switzerland Tourism sebagai sebahagian daripada “100% Inisiatif Wanita”. Pada mulanya, pasukan itu merancang untuk mendaki Allalinhorn namun mereka memutuskan untuk mendaki Breithorn sebaliknya kerana cuaca buruk.Lee Si Young mengulas,

Sangat bermakna saya boleh menjadi sebahagian daripada acara yang menggalakkan wanita menyahut cabaran baharu. Saya gembira kerana saya mencipta rekod dengan pelbagai pendaki wanita dan kami berjaya menamatkan pendakian dengan selamat.
Cabaran yang diceburi oleh Lee Si-young baru-baru ini sememangnya berjaya menarik perhatian dan membuka mata para wanita untuk terus mencuba benda yang diluar jangkaan.
Lee Si-young sememangnya contoh terbaik buat para wanita!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Lee Siyoung Daki Gunung Breithorn & Catat Rekod Unik Buat Kumpulan Pendaki Wanita Dunia


Siapa yang sedang seronok menonton “Love Is For Suckers” sekarang ini?

ARTIKEL BERKAITAN
"Saya Tunggu Lee Dahee.." - Choi Siwon Kongsi Sebab Bintangi Siri 'Love Is For Suckers'

Terbaru, Lee Da-hee berkongsi kisah disebalik tabir antara dirinya dan Choi Si-won menerusi episod “My Little Old Boy”. Katanya,
Saya rasa janggut awak lagi panjang dari sebelumnya.
Kongsinya lagi,

Semasa pertama kali menjalani penggambaran untuk babak ciuman, kawasan sekitar mulut saya bertukar merah selepas itu. Sebabkan kulit saya agak lemah, saya dicucuk olehnya.

Ketawa Choi Si-won,

Pada ketika itu, dia berhati-hati ketika memberitahu saya, ‘Siwon-ah, boleh tak awak cukur sedikit janggut sebelum penggambaran babak ciuman’, jadi saya bercukur setiap pagi.
Tambahnya,
Saya tak akan bercukur lagi. Saya merasakan bahawa rambut dan janggut ialah kurniaan Tuhan.

Jelas lelaki itu, dia turut membela jambang untuk penggambaran untuk “Work Later, Drink Later”,
Pada ketika itu, saya menggunakan pencuci muka dan perapi rambut sekali sekala dan janggut saya berasa sangat lembut.
Mesti gatal-gatal kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Kulit Saya Terluka” – Ganggu Babak Ciuman, Lee Dahee Minta Choi Siwon Cukur Janggut


Sekian lama menanti, akhirnya ada juga perkembangan mengenai sekuel filem popular pada tahun 2018 iaitu “The Witch”. Katanya, ia akan ditayangkan pada tahun ini.
Menurut laporan sebelum ini, Kim Da-mi, Jo Min-soo, Lee Jong-suk, Park Eun-bin, Cynthia dan Jin-goo sudah pun disahkan sebagai teraju utamanya.

“The Witch: Part 2” merupakan sambungan kepada “The Witch: Part 1 – The Subversion”. Ianya merupakan filem yang diingati ramai memandangkan babak aksinya yang memukau berjaya menarik penonton sebanyak 3 juta di pawagan ketika tayangannya dahulu.

Meskipun sudah lama dalam cadangan, filem ini mengalami sedikit kesukaran memandangkan pemilik asal filem itu iaitu Warner Bros Korea menarik diri daripada melakukan pelaburan, produksi dan pengedaran tak lama dahulu. Kemudian, NEW dilaporkan sudah mengambil alih untuk filem itu.
Dalam pada itu, disebabkan sedikit perubahan ini, dikhabarkan bahawa berkemungkinan besar watak utama akan dilakonkan oleh pelakon baru bernama Cynthia di mana dia langsung tidak pernah menunjukkan bakat lakonan lagi sebelum ini. Manakala Kim Da-mi pula akan kembali muncul dalam sekuel ini namun sebagai kemunculan khas sahaja.

Apa pun, sama-sama kita nantikan pengumuman rasmi mengenai “The Witch 2”.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Diterajui Lee Jongsuk & Kim Dami, Filem ‘The Witch 2’ Tayang Tahun Ini


Sudah 13 tahun ‘berlari’, nampaknya “Running Man” kekal menjadi program hiburan Korea yang paling popular di luar negara.

ARTIKEL BERKAITAN
"Awak Hanya Orang Bawahan Di Sana" - Yang Sechan Ditanya Jika Suka 'Running Man'

Dalam episod terbaru, kesemua ahli menyertai misi di mana mereka memulakan ‘Projek Jelajah Running’ dengan bajet yang terhad.
Semasa di awal episod, pihak produksi mendedahkan bahawa “Running Man” telah menduduki tangga pertama di laman penstriman (OTT) di Amerika Syarikat bagi kategori hiburan. Respon Kim Jong-kook,

Nampaknya kita boleh jadi tetamu ‘Jimmy Fallon Show’.

Balas Yoo Jae-suk,

Kalau pergi, awak sahaja yang boleh bercakap.
Ji Suk-jin juga sempat berkongsi cerita di mana di pernah dikerumuni di pusat beli belah di Vancouver, Kanada suatu ketika dahulu namun hanya mendapat balasan usikan oleh ahli yang lain.
Kemudian, Yoo Jae-suk memberikan jawapan realisitk di mana,
Tak guna pun ‘Running Man’ menang tempat pertama, hidup kita masih kekal sama. Kenapa hidup pelakon ‘Squid Game’ dan ‘Parasite’ berubah tapi kita sama sahaja?

Jawab Kim Jong-kook,
Betul juga, hidup mereka berubah.
Hidup ini tak adil..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Tak Guna Pun..” – No 1 Di Laman Penstriman Luar Negara, Ahli ‘Running Man’ Beri Respon Tak Acuh?


Korang nak tak lihat Kim Se-jeong dan Cha Eun-woo bergandingan dalam sebuah drama?

ARTIKEL BERKAITAN
Kim Sejeong Pilih Jihyo TWICE & Cha Eunwoo ASTRO Sebagai Kawan Selebriti Paling Rapat

Terbaru pada 10 Ogos, Kim Se-jeong dan Cha Eun-woo telah bersama-sama menjadi MC di acara ‘Seoul Festa 2022’.
Untuk pengetahuan, ‘Seoul Festa’ ialah festival pelancongan global berskala besar pertama kerajaan Seoul, dan mereka memulakannya dengan konsert yang melibatkan kumpulan K-Pop hebat, termasuk LE SSERAFIM, NCT DREAM dan ramai lagi. Kim Se-jeong dan Cha Eun-woo telah menyertai sebagai hos untuk konsert pembukaan festival itu.

Khususnya, selepas melihat kedua pelakon dan idola itu mempunyai ‘chemistry’ hebat sebagai pengacara, ramai peminat berharap agar kedua mereka dapat membintangi drama romantik komedi bersama-sama. Tambahan sebelum ini, Kim Se-jeong juga pernah mendedahkan bahawa Cha Eun-woo merupakan salah seorang rakan baiknya.

Antara komen yang ditulis peminat:
Saya perlukan mereka berdua untuk membintangi drama yang sama dan saya mahu watak mereka menjadi huru-hara kerana saya fikir mereka akan lakukan yang terbaik 😆

Adakah ianya mustahil untuk meminta kedua-dua mereka menjadi teraju utama dalam drama Korea?

Kedua-duanya serasi.
Macam seronok je kalau dapat tengok dorang berlakon sekali.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Keserasian Dipuji, Peminat Ingin Kim Sejeong & Cha Eunwoo Berlakon Dalam Siri Romantik


Nampaknya kita mungkin akan melihat Lee Sun-bin dalam sebuah drama baru tak lama lagi!

ARTIKEL BERKAITAN
Kontrak Tidak Telus, Lee Sunbin Menang Kes Saman Lawan Agensi Lama

Terbaru, pelakon itu dilaporkan akan menerajui “Super Couple” di mana ia merupakan sebuah spin-off untuk drama popular lakonan Ji Chang-wook dan Kim Yoo-jung sebelum ini iaitu “Backstreet Rookie”.
Respon agensinya,

Tiada apa yang ditentukan lagi, ia merupakan salah satu naskhah yang sedang dalam pertimbangan.

“Super Couple” membawa kisah seorang bekas ejen rahsia NIS yang kehilangan cinta semas amelindungi negara dan kembali bersatu dengan kekasih pewaris kaya itu di sebuah kedia serbaneka.

Khabarnya, Lee Sun-bin dilamar untuk membawa watak utama Min Sa-rang untuk drama ini.
Busy Lee Sun-bin!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Lee Sunbin Dilamar Terajui Drama Spin-Off ‘Backstreet Rookie’ Bertajuk ‘Super Couple’


Bakal bergandingan bersama, pasti ramai yang teruja ingin lihat gandingan Yoon-a dan Ahn Bo-hyun dalam filem “2 O’Clock Date”.

ARTIKEL BERKAITAN
"Saya Selesa Dengan Dia" - Lee Junho Ulas 'Chemistry' Bersama Yoona Dalam 'King The Land'

Terbaru, Ahn Bo-hyun telah menghantar trak kopi ke set drama “King the Land”, bagi menyokong Yoon-a iaitu salah seorang pelakon utama dalam siri tersebut.
Menerusi foto yang dikongsi, di sepanduk trak kopi itu ada tertulis,

‘King the Land’ ialah Cheon Sa-rang (nama watak Yoon-a)
Tahun 2023 bersama Yoon-a
-Daripada Ahn Bo-hyun-
Selain itu, Ahn Bo-hyun juga ada meminta pelakon dan kakitangan drama “King the Land” untuk menjaga Yoon-a dengan baik.

안보현 배우가 윤아 킹더랜드 촬영장에 보낸 커피차https://t.co/M3YxVPqrGU pic.twitter.com/r5M1biOhGu
— 화수은화 (@SNSD_0805) March 8, 2023

Untuk pengetahuan, Ahn Bo-hyun dan Yoon-a akan sama-sama terajui “2 O’Clock Date”, sebuah filem komedi romantik yang menceritakan kisah seorang wanita dengan rahsia besar dan seorang lelaki yang tinggal di tingkat atas rumahnya. Filem manis ini mengikuti kehidupan mereka yang asyik terserempak kerana berjiran.
Dalam pada itu, drama Yoon-a bergandingan dengan Lee Jun-ho iaitu “King the Land” akan ditayangkan pada separuh pertama 2023 ini.
Supportive kan Ahn Bo-hyun?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERBoongBoong

“Tolong Jaga Dia” – Ahn Bohyun Sokong Yoona Di Set Drama ‘King The Land’


Selepas MOMOLAND, ada satu lagi kumpulan idola wanita yang akan dibubarkan..

ARTIKEL BERKAITAN
Popular Dengan Lagu 'BBoom BBoom', MOMOLAND Umum Bakal Bubar

Terbaru pada 16 Februari, agensi telah mengumumkan penamatan kontrak eksklusif dengan ahli BRAVE GIRLS Min-young, Yu-jeong, Eun-ji dan Yu-na.
Sehubungan dengan itu, keempat-empat ahli BRAVE GRILS itu akan menamatkan aktiviti rasmi mereka hari ini, dengan melancarkan single berjudul “Goodbye”.

Berikut adalah kenyataan penuh yang dikeluarkan:
Hello. Ini ialah Brave Entertainment.
Pertama sekali, kami mengucapkan ribuan terima kasih kepada peminat yang menyayangi dan menyokong kumpulan BRAVE GIRLS.
Kontrak eksklusif empat artis kami Min-young, Yu-jeong, Eun-ji dan Yu-na, akan berakhir hari ini (16 Februari). Sehubungan itu, BRAVE GIRLS akan mengakhiri aktiviti rasmi mereka dengan single digital ‘Goodbye’ yang akan dikeluarkan hari ini.
Ahli dan agensi telah memutuskan untuk berpisah selepas perbincangan yang panjang dan mendalam. Kami tidak akan melupakan sokongan kami antara satu sama lain, dan kini kami akan membalas kasih sayang peminat di tempat baharu kami.

Tambah agensi lagi,
Kami sangat berterima kasih kepada Min-young, Yu-jeong, Eun-ji, dan Yu-na, yang bekerja dengan penuh semangat dengan kegembiraan dan kesedihan BRAVE GIRLS selama tujuh tahun yang lalu, dan kami memberi mereka tepukan gemuruh. Kami akan sentiasa menyokong aktiviti baru ahli.
Kami berterima kasih sekali lagi kepada peminat yang sentiasa berada di sisi BRAVE GIRLS tanpa rasa takut. Kami meminta kasih sayang berterusan dan minat anda terhadap Min-young, Yu-jeong, Eun-ji dan Yu-na.
BRAVE GIRLS bermula sebagai ‘ikon pemanduan’ dan cepat berkembang menjadi kumpulan gadis dengan kuasa carta muzik yang tiada tandingan. Kami sangat tahu bahawa perjalanan mereka bukan sekadar ‘keajaiban’ tetapi ‘mitos’ terima kasih kepada ahli dan peminat. Kami akan sentiasa mengingati BRAVE GIRLS, ‘ikon harapan’.
Terima kasih
Sementara itu, antara lagu BRAVE GIRLS yang paling popular adalah “Rolling'”, “We Ride” dan banyak lagi.
Selamat maju jaya buat semua ahli BRAVE GIRLS..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

Lancar Lagu Terakhir, BRAVE GIRLS Umum Akan Bubar


MC bagi acara ‘Golden Disc Awards’ yang ke-36 telah pun diumumkan!
Pada 13 Disember, penyanyi Sung Si-kyung, pelakon Lee Da-hee, dan pelakon serta penyanyi Lee Seung-gi diumumkan sebagai MC untuk persembahan anugerah itu. Ini akan menjadi tahun keenam berturut-turut Sung Si-kyung akan menjadi MC untuk program tersebut.

Sementara itu, acara itu akan diadakan di Gocheok Sky Dome Seoul pada 8 Januari 2022. Pasukan produksi acara itu masih memutuskan sama ada untuk menggabungkan penonton secara langsung, dan dalam pada masa yang sama mengutamakan keselamatan semua artis, peminat dan kakitangan di tengah-tengah COVID-19 pandemik ini.

Nantikan maklumat lanjut!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Sung Sikyung, Lee Dahee & Lee Seunggi Sah MC Bagi Acara ‘Golden Disc Awards’ Ke-36


Tiada angin, tiada ribut, pelakon dan penyanyi Rain telah terpalit dengan khabar angin hubungan dengan perempuan lain.

ARTIKEL BERKAITAN
"Suami Orang Memang Hot" - Tayang 'Six Pack', Persembahan Rain Di Malaysia Tular

Baru-baru ini, satu khabar angin telah tersebar tentang seorang ‘top star’ yang curang dengan isterinya, bersama pemain golf. Menurut gosip yang disebarkan itu, bintang popular ini memang amat dikenali dalam bidang nyanyian, tarian, lakonan dan banyak lagi.
Selepas khabar angin berkenaan mula tersebar secara meluas, ramai yang membuat spekulasi bahawa ‘top star’ yang dimaksudkan adalah Rain, bermakna isterinya adalah Kim Tae-hee.

Bagaimanapun, agensi Rain memberi respon dengan menafikan dakwaan tersebut. Jelas agensi,

Khabar angin dalam talian itu adalah tidak benar. Ia mengarut. Kami akan mengambil tindakan undang-undang dengan segera.
Haihh..janganlah sebar benda yang tiada bukti sahih.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Rain Didakwa Curang Dengan Seorang Pemain Golf, Agensi Beri Respon


Nampaknya, persahabatan antara Song Hye-kyo dan Han So-hee semakin rapat kini.

ARTIKEL BERKAITAN
Muat Naik Foto Bersama, Song Hyekyo & Han Sohee Sah Terajui ‘The Price Of Confession’

Sebelum ini, Han So-hee telah memuat naik fotonya bersama Song Hye-kyo di laman Instagram, dengan turut menulis tajuk drama baru mereka “The Price Of Confession” di hantaran berkenaan.
Selain itu, pelakon “Nevertheless” tersebut turut meninggalkan komen di banyak foto Song Hye-kyo. Salah satunya, Han So-hee menulis,

Saya juga! Saya ada ambil gambar di sini juga!

Song Hyekyo replied to Han Sohee’s comment
“Let's take a picture together next time!”#HanSohee #한소희 https://t.co/cOeCy6CgE7 pic.twitter.com/u04Kq9W409
— Han Sohee Global (@hansoheeglobal) March 18, 2023

Menarik perhatian, Song Hye-kyo membalas,

Jom kita ambil gambar bersama lain kali!!!
Dalam pada itu, pelakon “The Glory” tersebut juga dilihat sudah mula mengikuti akaun Instagram Han So-hee.
Wah, tak sabar nak tengok dorang berlakon bersama nanti!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Kyunghyang

“Jom Ambil Gambar Bersama” – Ramai Teruja Lihat Hubungan Akrab Song Hyekyo & Han Sohee


Lisa BLACKPINK sememangnya seorang yang digeruni oleh idola lain! Tengok sahajalah pencapaiannya selepas meriliskan lagu solo ‘LALISA’ baru-baru ini.
Meskipun sudah menjadi sebutan ramai, YouTube akhirnya mengesahkan bahawa muzik video lagu tersebut telah mencatatkan sebanyak 73.6 juta tontonan dalam masa 24 jam selepas ia diriliskan.

Ini ialah rekod global baru buat penyanyi solo selepas rekod itu disandang oleh Taylor Swift untuk lagu ‘ME!’ yang dicatatkan pada 2019 dengan tontonan sebanyak 65.2 juta. Jika dikira dengan pencapaian BLACKPINK, Lisa duduk selesa di tangga ke-6.Lebih mengagumkan, muzik video ‘LALISA’ mencatatkan lebih 100 juta tontonan dalam masa dua hari sekaligus menjadikan ia sebagai muzik video artis solo pertama yang mencapai rekod hebat ini.
Bukan itu sahaja, album fizikal untuk solo Lisa ini turut mencapai jumlah pra-tempahan sebanyak 700,000 selepas 4 hari ia dibuka.

Dahsyat betul Lisa kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Taylor Swift Tewas, YouTube Sahkan ‘LALISA’ Rekod Tontonan Tertinggi Dalam 24 Jam Bagi Artis Solo


Selesai sahaja tayangan “Ghost Doctor”, ramai yang menantikan kemunculan semula Rain atau Jung Ji-hoon.

ARTIKEL BERKAITAN
"Kim Taehee Nampak Cantik Ketika Makan" - Rain

Terbaru, penyanyi yang juga aktif sebagai pelakon kini dikhabarkan bakal menyertai drama bersejarah “Shuroop”. Berita ini nyata menggembirakan peminat memandangkan ini pertama kali Rain berlakon dalam drama ‘saeguk’.

Dalam pada itu, drama berkenaan diterajui oleh Kim Hye-soo, Choi Won-young serta Moon Sang-min dan bakal bersiaran pada Oktober nanti.
Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Daily

Rain Bakal Sertai Drama Bersejarah ‘Shuroop’


Tak lama lagi, penonton akan dapat lihat Jang Hyuk bergandingan sekali lagi dengan Jang Nara dalam drama baru!

ARTIKEL BERKAITAN
"Padanan Sempurna.." - Jang Hyuk Ulas Keserasian Dengan Jang Nara Dalam 'Family'

Bagi yang belum tahu, Jang Hyuk dan Jang Na-ra bakal terajui drama komedi thriller “Family” yang mengisahkan tentang suami ejen NIS yang menyamar sebagai pekerja pejabat biasa dan isteri yang manis namun kejam, juga mengimpikan keluarga yang sempurna.
Ketika sesi temu bual bersama Jang Na-ra, pelakon itu berkongsi mengenai wataknya sebagai Kang Yoo-ra, seorang pembantu rumah yang cuba melindungi keluarganya dan menyembunyikan rahsia di sebalik penampilan cantiknya,

Pesona terbesar Kang Yoo-ra adalah apabila dia melakukan yang terbaik untuk melindungi kewujudan biasa dan hangat. Saya bekerja keras dan menyediakan stamina untuk menghadam sepenuhnya watak itu.

Untuk pengetahuan, Jang Hyuk dan Jang Na-ra pernah bekerjasama dalam “Bright Girl’s Success”, “You Are My Destiny” dan “Old Goodbye”. Mengenai kerjasama mereka buat kali keempat ini, pelakon wanita itu berkata,

Sangat jarang untuk bertemu pelakon yang sama dalam pelbagai projek jadi saya sangat bersyukur. Jang Hyuk tidak berubah sama sekali. Dia masih cool dan bertimbang rasa. Saya berlakon dengan selesa dan banyak belajar kerana kami bekerjasama dengan baik walaupun tidak banyak bercakap.

Akhir sekali, Jang Na-ra meningkatkan jangkaan penonton mengenai drama “Family” ini dengan menjelaskan,
‘Family’ ialah drama penuh cinta yang boleh ditonton oleh semua peringkat umur dengan selesa. Bagaimanapun, ia juga mempunyai daya tarikan pembangunan yang unik jadi, sila nantikan dan beri perhatian kepadanya.
Dalam pada itu, “Family” akan mula bersiaran pada 17 April ini di Disney+. Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

“Bersyukur..” – Kali Ke-4 Kerjasama, Jang Nara Akui Selesa Berlakon Dengan Jang Hyuk Dalam ‘Family’


Sepertinya semua dapat melihat Kim Sae-ron dalam drama terbaru Netflix nanti.

ARTIKEL BERKAITAN
Akibat Memandu Secara Mabuk, Kim Saeron Undur Diri Dari 'Trolley'

Menurut laporan, Kim Sae-ron yang menghadapi kontroversi dek memandu dalam keadaan mabuk akan tetap muncul dalam siri Netflix “Hounds” tanpa disunting,
Tolong fahami agak sukar untuk mengesahkan durasi sesebuah projek sebelum ditayangkan.
Pada tahun lalu, Kim Sae-ron terpalit dengan kontroversi apabila melanggar penjana elektrik semasa memandu di bawah pengaruh alkohol pada ketika penggambaran drama itu sudah bermula. Walaupun digugurkan daripada barisan pelakon selepas kejadian itu, namun khabarnya sukar untuk menyunting bahagian yang melibatkan wanita itu.

Terbaru, Kim Sae-ron dijatuhkan hukuman denda sebanyak 20 juta won dan dia turut mengakui kesalahan itu tanpa melakukan rayuan.

Dalam pada itu, “Hounds” membawa kisah tiga anak muda memasuki dunia pinjaman kewangan bagi mendapatkan kesenangan namun kemudian terperangkap dalam perbutan kuasa besar.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

Meski Terpalit Isu Pandu Ketika Mabuk, Kim Saeron Tetap Muncul Dalam Siri ‘Hounds’ Tanpa Disunting


Mesti ramai yang kecewa apabila drama “Joseon Exorcist” dihentikan tayangan walaupun baru 2 episod sahaja bersiaran.
Selepas terpalit kontroversi memutarbelitkan sejarah, drama itu dikatakan telah mengalami kerugian sebanyak 700 milion won (RM2.56 juta). Lebih lagi apabila saham SBS (45,050 -0.44%) dan YG Entertainment (21,850 +0.69%) adalah yang paling terjejas dek pembatalan ini.

Untuk pengetahuan anda, YG Entertainment merupakan antara pelabur besar kepada projek ini menerusi salah satu anak syarikat yang melibatkan pelaburan media iaitu YG Studio Flex.

Disebabkan “Joseon Exorcist” sudah pun menjalani hampir 80% penggambaran ketika kontroversi itu meledak, kos produksi yang dikhabarkan hangus disebabkan olehnya berjumlah sebanyak 320 milion won (RM1.17 juta).
Menurut pakar penganalisis dari Pelaburan dan Kewangan Shinhan, Hong Se-jong, jikalau SBS tidak menayangkan baki 14 episod drama itu, kerugian yang ditanggung ialah 700 milion won (RM2.56 juta) maksima.

Fuhh, dahsyat juga kes ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankyung

Dek Kontroversi Putar Belit Sejarah, ‘Joseon Exorcist’ Alami Kerugian RM2.5 Juta Lepas Tayangan Dihentikan


Selepas Ji Chang-wook, khabarnya pelakon baru meningkat naik iaitu Hwang In-yeop turut ditawarkan untuk berlakon dalam siri asal Netflix “Annarasumanara”.
“Annarasumanara” ialah sebuah drama kehidupan mengenai kisah seorang gadis yang kehilangan impian dan berkenalan dengan seorang ahli silap mata keanak-anakan. Jikalau Ji Chang-wook menerima tawaran ini, dia akan membawa watak ahli silap mata Lee Eul misteri yang tinggal di sebuah taman tema terbiar.

Respons agensi pelakon lelaki ini ialah,

Belum ada apa-apa yang diputuskan lagi.
Rata-rata peminat meluahkan rasa teruja apabila membayangkan Hwang In-yeop dan Ji Chang-wook bersatu dalam drama yang sama. Mesti syok kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Hwang Inyeop Dikhabarkan Bakal Bintangi Siri Netflix ‘Annarasumanara’ Bersama Ji Changwook


Dalam beberapa hari ini, pelakon Lee Ji-hoon terpalit dengan beberapa dakwaan tidak baik melibatkan staf produksi drama “Sponsor”.

ARTIKEL BERKAITAN
Penulis Dakwa Dibuang Dek Lee Jihoon Asyik Mengadu Babak Terlalu Sikit, Pihak 'Sponsor' Beri Respon

Tidak berdiam diri, pelakon itu kemudiannya memberikan kenyataan panjang bagi menjelaskan cerita daripada pihaknya.
Hello, ini ialah Lee Ji-hoon.
Saya minta maaf kerana hanya menceritkan cerita sebenar bagi pihak saya kini. Pertama sekali, tak kisah apa pun sebabnya, saya memohon maaf atas salah faham di antara rakan dan pengarah lokasi (FD) ketika di set. Sejujurnya, saya tidak tahu apa yang mereka katakan antara satu sama lain. Namun salah saya kerana membawa rakan ke set penggambaran untuk memberikan hadiah.
Jikalau FD tersebut berasa tidak selesa dengan situasi berkenaan, saya memohon maaf. Saya akan lebih berhati-hati agar tidak membawa rakan melawat set penggambaran selepas ini.
Pun begitu, jikalau tidak keberatan, saya mahu orang lain mendengar penjelasan di pihak saya juga. Saya mahu bercakap secara jujur kerana terdapat pelbagai kisah yang diputarbelit dan disampaikan secara berlebihan. Saya menjelaskan mengenainya sekarang keran tidak mahu duduk dan melihat sahaja daripada tepi lagi.
Sehingga kini, penggambaran berjalan dengan baik dan saya tidak mempunyai sebarang masalah dengan staf lain di set. Meskipun kemahiran yang kurang, saya bekerja keras dan melakukan yang terbaik untuk mencuba berlakon dengan baik. Secara jujur, terdapat ketika di mana FD itu bersikap kasar dengan pengurus saya, wartawan yang hadir untuk temuramah, pelakon sampingan dan juga saya. Selepas melihat dan melaluinya, mungkin kerana saya manusia, saya berasa tidak selesa dengannya. Memang benar saya terfikir, ‘Mereka hanya menjalankan tugas dan dia (FD) boleh sahaja bercakap baik dengan mereka: kenapa dia melayan mereka dengan teruk?’
Disebabakan set penggambaran boleh menjadi tempat yang tidak menyelesakan buat staf, pelakon, pengurus dan semuanya, saya mencuba memahaminya dan melihat secara positif, ‘Ianya tak mustahil berlaku’. Kalau tiada insiden berkenaan, saya tidak akan mempunyai pandangan sebegini mengenai FD itu.
Saya masih mengekalkan hubungan yang baik dengan FD lain, staf, pengarah dan pengarah kamera yang saya sudah bekerjasama selama 9 tahun lamanya, malah saya mengekalkan hubungan dengannya. Apa maksud awak, saya tunjuk kuasa? Melihatkan artikel dan video mengenai saya, sejujurnya, apabila agensi saya memberikan kenyataan pertama mengenai situasi itu, saya hanya memohon maaf mengenai kesilapan saya. Saya merasakan tak betul sekiranya saya perlu memohon maaf mengenai sesuatu yang bukan kesalahan saya. Tapi apabila melihat tuduhan yang berterusan diperkatakan mengenai sesuatu yang tak berlaku, saya merasakan bahawa ia tidak boleh diteruskan lagi, jadi saya menulis entri ini sejujurnya.
Perkara pertama yang diputarbelitkan ialah pada pagi berkenaan, rakan saya tidak mengadakan parti hari jadi buat saya namun, dua orang peminat datang pada awal pagi untuk menyediakan makanan buat kesemua staf, yang mana saya sangat berterima kasih. Den sambutan itu dilakukan secara sekejap di lot parkir selepas penggambaran pagi tamat. Itu sahaja.
Kedua, terdapat khabar angin mengarut yang berterbangan mengatakan saya membuka seluar dan membuat hal tapi saya bersumpah atas nama sendiri bahawa perkara itu tidak pernah berlaku langsung. Kesemua staf menyaksikannya dan tahu mengenai hal ini. Semas kami menjalani penggambaran di luar dan bukannya set dalaman, tiada tempat untuk kami menukar baju jadi saya akan melakukannya di dalam kereta, tandas, tepi jalan, lorong, dan setiap kali ia berlaku, staf saya akan melindungi saya.
Ketiga, terdapat perbalahan di antara rakan saya dan FD itu, tapi langsung tidak benar yang saya bersetuju dengannya. Saya cuba menghentikannya. Staf lain juga menyaksikannya. Pandangan pada mata saya bukanlah ‘Kenapa awak cari pasal dengan saya?’ tapi saya memberitahu rakan saya, ‘Kenapa buat macam ini?’ selain berkata kepada FD itu, ‘Hyung, janga buat seperti ini.’. Itu sahaja. Dan, saya menantikan sehingga penggambaran tamat untuk berjumpa Young-hwan (FD) dan berkata, ‘Hyung, saya minta maaf atas apa yang terjadi dengan rakan saya,’ namun katanya, ‘Jangan dekati saya, jangan sentuh saya. Ya, saya sudah cakap semuanya dengan peguam saya, Awak ingat saya tak kenal gangster dan peminjam wang juga?’. Jadi, saya tak dapat memohon maaf secara bersemuka. Sama ada ada pergaduhan fizikal semasa perbualan di antara FD itu dan rakan saya boleh dilihat jikalau ada rakaman CCTV.
Keempat, ini adalah kali pertama saya mendengar cerita mengenai penulis itu. Seperti yang ditulis dalam artikel dan komen, siapa saya untuk meminta penulis ditukarkan? Dengan posisi saya yang rendah? Tapi sebelum kami memulakan penggambaran, pengarah ada menjelaskan karakter tersebut kepada saya dan saya membalas menerusi KakaoTalk di mana saya akan mempercayainya dan mengikut apa sahaja yang ditentukan. Itu sahaja. Saya masih simpan lagi perbualan itu. Jikalau penulis berterusan membuat dakwaan mengenai situasi yang berlaku di antara dia dan pihak produksi sahaja (tidak melibatkan saya), saya akan memuat naik perbualan bersama pengarah tersebut.
Kelima, tidak baik untuk tunjuk kuasa. Serius. Tiada penjelasan di dalam dunia ini yang mengatakan saya tunjuk kuasa, namun laporan diputarbelit, disampaikan secara berlebihan dan kini dilaporkan bahawa saya menunjukkan kuasa di set. Saya berasa sangat marah hingga berasa hancur di dalam hati. Saya bukanlah seseorang yang mempunyai keberanian untuk menggunakan kuasa.
Melihatkan laporan dan komen yang dimuat naik, saya berasa tertekan dan kecewa dan saya terfikir mengapa perkara yang saya tidak pernah lakukan tersebar.
Saya berharap tiada salah faham dan spekulasi tidak berasas. Saya berharap agar peminat yang menyokong dan semua yang melihat, walaupun dalan pandangan negatif, hanya akan menunding jari atas kesilapan saya.
Sedangkan semasa menulis ini, saya sedang berfikir secara terperinci mengenai perkara yang saya lakukan dengan salah. Saya sedang muhasabah diri dan akan mengambil insiden ini sebagai peluang untuk mengubah apa yang perlu diubah mengenai diri saya, tak kira apa pun! Kenyataan ini sudah pun menjadi begitu panjang.
Menulis ini, saya mahu memohon maaf sekali lagi kerana menampilkan situasi yang mungkin membuatkan orang tidak selesa. Sebagai figura awam, saya akan cuba berkelakuan lebih baik pada masa hadapan. Saya minta maaf seikhlasnya.
Saya sepatutnya sentiasa gembira bekerja dan menyertai penggambaran di set, dan ia merupakan kelemahan saya keran tidak dapat melakukannya. Saya mohon maaf kepada semua orang, dan kepada semua yang menyertai penggambaran, kerana memberikan masalah dek isu ini.

Semoga semuanya baik-baik sahaja dan perselisihan faham antara mereka dapat diselesaikan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMK Sports

Dituduh ‘Tunjuk Kuasa’ Di Set ‘Sponsor’, Lee Jihoon Beri Kenyataan Rasmi


Akhirnya, filem “Dream” sudah mengumumkan tarikh tayangannya!

ARTIKEL BERKAITAN
Setelah Lama Menanti, Filem 'Dream' Diterajui Park Seojoon & IU Ada Kemas Kini Terbaru

Bagi yang belum tahun, Park Seo-joon dan IU bakal jadi teraju utama dalam filem “Dream”, membawa kisah sekumpulan orang yang cuba untuk bertanding di Piala Dunia Gelandangan, iaitu acara bola sepak antarabangsa tahunan.
Dalam filem ini, Park Seo-joon akan membintangi sebagai Yoon Hong-dae, seorang pemain bola sepak profesional dalam percubaan tatatertib, yang menjadi jurulatih pasukan bola sepak yang teruk. Manakala IU akan memainkan watak Lee So-min, seorang penerbit stesen penyiaran yang tergesa-gesa menghasilkan dokumentari pasukan bola sepak.

Terbaru menurut industri filem, “Dream” telah dijadualkan untuk tayang pada 26 April ini, selepas menangguhkan tayangannya pada 2022 yang lalu.

Selain itu, turut dilaporkan bahawa Park Seo-joon dan IU sedang merancang untuk menyelaraskan jadual mereka menjelang promosi buat filem tersebut.
Sama-sama kita nantikan “Dream” bakal ditayangkan pada 26 April ini!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERIlgan Sports

Diterajui Park Seojoon & IU, Filem Tentang Pasukan Bola Sepak ‘Dream’ Umum Tarikh Tayangan


Sudah berlakon pelbagai naskhah sepanjang aktif sebagai pelakon, rakan sekerja Song Hye-kyo hanya mempunyai kata-kata pujian buatnya.

ARTIKEL BERKAITAN
"Badan Saya Cantik.." - Song Hyekyo Ulas Babak Tayang Badan Dalam 'The Glory'

Di laman komuniti Korea, satu entri bertajuk “Pujian konsisten buat Song Hye-kyo mengenai kelakuan sebenarnya dalam realiti” telah dimuat naik.
Menerusi posting itu, individu berkenaan telah menyelit kesemua kata-kata pujian dari pelakon lelaki yang pernah bekerja dengannya.

Kata Kang Dong-won yang bekerjasama dalam filem “My Brilliant Life” pada 2014,
Dia merupakan kapten bagi wanita yang mudah bergaul. Dia merupakan pencipta suasana dan pandai mengetuai situasi. Secara ringkas, dia seperti seorang kapten.

Ahn Bo-hyun yang sama-sama membintangi “Descendants Of The Sun” turut memuji personaliti peramah Song Hye-kyo,
Saya mempunyai ‘crush’ pada Hye-kyo noona selama 6 bulan, Kesemua pelakon yang berlakon sebagai tentera lelaki jatuh cinta dengan persona Song Hye-kyo. Saya ingat dia akan berhias kerana dia merupakan pelakon popular, tapi dia hadir tanpa solekan dan rambut sanggul. Saya terfikir ada ke yang mudah bergaul.
Terbaru, Jung Sung-il yang berlakon bersama dalam “The Glory” turut memuji,
Selepas menonton episod pertama ‘The Glory’, saya menghantar mesej padanya, ‘Gila lah awak, Hye-kyo’. Dia sangat mudah bergaul dalam kehidupan sebenar.

Komen netizen,
Personalitinya sangat baik.

Cool nya dia.

Persona yang peramah dan cool.

Saya tahu dia orang yang baik.

Dia sangat cantik.

Saya nak sangat dia rakam vlog.
Memang baik lah Song Hye-kyo!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Di Belakang Tabir..” – Semua Pelakon Lelaki Beri Komen ‘Ini’ Tentang Kelakuan Song Hyekyo


Penonton setia drama “Alchemy of Souls” pastinya perasan dengan watak Go Won yang dibawa oleh Shin Seung-ho.

ARTIKEL BERKAITAN
Papar Hubungan Rapat, Pelakon ‘Alchemy Of Souls’ Beri Ucapan Hari Lahir Buat Hwang Minhyun

Bagi yang belum tahu, Shin Seung-ho dilahirkan pada tahun 1995, mencecah usia 27 tahun pada 2022. Dia mula debut sebagai pelakon pada tahun 2018 dan semakin mendapat perhatian selepas membintangi drama web popular “A-Teen”.
Untuk pengetahuan, sebelum berjinak dalam dunia lakonan, Shin Seung-ho pada awalnya menceburi bidang permodelan terlebih dahulu, dengan susuk tubuh tingginya dan penampilannya seperti supermodel. Kacak sangat!

Kemudian, selepas membuktikan bakat lakonannya dalam pelbagai naskhah seperti “Moments at 18”, “D.P”, “Double Patty” dan banyak lagi, Shin Seung-ho telah menerima pencalonan untuk Pelakon Lelaki Terbaik di Anugerah Drama KBS dan Pelakon Baharu Terbaik di Baeksang.

Kini, Shin Seung-ho memainkan watak putera mahkota Daeho dalam “Alchemy of Souls” sebagai Go Won dan berjaya menambat hati penonton. Khususnya, penonton terpikat dengan sisi segar dan menyenangkan pelakon itu dalam drama tersebut.
Selepas ini, penonton nampaknya semakin tertunggu-tunggu dengan projek lakonan Shin Seung-ho yang seterusnya, memandangkan dia mempunyai potensi yang besar untuk menjadi seorang pelakon yang terkenal.
Korang nak Shin Seung-ho cuba bawa watak apa?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Jadi Model Sebelum Berlakon, Lakonan Shin Seungho Dalam ‘Alchemy Of Souls’ Jadi Bualan


Untuk tahun 2021 ini, tvN nyata menjadi saluran popular buat peminat K-Drama untuk mendapat pelbagai kandungan pelbagai genre. Disebabkan oleh itu, semakin banyak drama yang ditayangkan olehnya dek resepsi peminat yang baik.
Walaubagaimanapun, timbul satu cerita yang tidak baik baru-baru ini apabila ada yang mengatakan tvN lebih mementingkan tayangan “Hospital Playlist 2” berbanding “The Road: The Tragedy Of One”. Hal ini berlaku pada hari Khamis memandangkan drama thriller itu yang ditayangkan selepas naskhah perubatan berkenaan.

Pada asalnya “The Road: Tragedy Of One” menjanjikan tayangan pada 10.30 p.m (waktu Korea) namun ianya berubah kepada 10.50 p.m. (waktu Korea) memandangkan “Hospital Playlist 2” yang mempunyai durasi tayangan menghampiri 2 jam pada saban episod.Bahkan disebabkan waktu tayangan drama perubatan itu yang tidak menentu, “The Road: Tragedy Of One” sering ditayangkan sekitar 11.10 p.m. (waktu Korea), lewat daripada jadual yang dihebahkan.
Mungkin sedar dengan kontroversi yang melanda, tvN telah menayangkan “Hospital Playlist 2” awal 5 minit ketika tayangan 26 Ogos lalu dan akan melakukan hal yang sama pada hari ini. Bagi “The Road: Tragedy Of One” pula, ianya akan memulakan tayangan pada 11.p.m (waktu Korea).Mungkin nampak remeh tapi ada segelintir netizen yang mempersoalkan mengenai hal berkenaan memandangkan waktu tayangan berbeza hampir 40 minit berbanding rencana asal. Bukan sahaja menggusarkan penonton kerana tayangannya yang lewat, malah mereka meluahkan rasa kasihan terhadap pihak produksi dan pelakon drama thriller itu kerana ditolak ketepi bagi memberi laluan buat drama yang lebih popular.

Sekadar pengetahuan, “The Road: Tragedy Of One” akan menayangkan episod akhirnya pada malam ini (9 September).
Apa pandangan anda mengenai hal ini?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTop Star News

tvN Dituduh Pilih Kasih, Asyik Ubah Masa Tayangan ‘The Road: Tragedy Of One’ Demi ‘Hospital Playlist 2’


Mungkinkah Jo Se-ho dan Jun Somin mempunyai kemungkinan untuk bersama nanti?

ARTIKEL BERKAITAN
"Jo Seho Pernah Luah Perasaan Cinta Pada Nana" - Yoo Jaesuk

Dalam episod “Running Man” terbaru ini, Jo Se-ho diusik mengenai wanita yang disukainya. Antara nama yang disebut ahli lain ialah Nana dan Jeon Do-yeon.
Selit Ji Suk-jin,

Sakitnya hati. Kenapa awak tak suka So-min?

Nafi Jun So-min,

Saya pun tak sukakannya.
Jelas Jo Se-ho,
Saya tak pernah cakap yang saya tak sukakannya. Saya merasakan seperti Jun So-min hanya bergurau mengenainya. Jadi saya berkelakuan seperti itu

Selit wanita itu,
Kalau saya serius?
Walau bagaimanapun, Yoo Jae-suk menentang dan mengatakan bahawa dia tidak bersetuju dengan pasangan ini.
Jo Se-ho kemudian mengakui bahawa ibu bapanya menyukai Jun So-min,
Ibu bapa saya sangat menyukai So-min.

Kongsi pelakon itu,
Ayah saya sangat sukakan Se-ho.
Okay tak mereka berdua?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Ibu Bapa Saya Sukakannya” – Jo Seho Ulas Sebab Tak Boleh Bercinta Dengan Jun Somin


Akhirnya, tamat juga drama kekeluargaan yang menghiasi saluran tvN sejak kebelakangan ini iaitu “My Unfamiliar Family”.
Sinopsis ringkas
Drama ini membawa penonton menelusuri hubungan rumit di antara keluarga dan rakan-rakan. Kim Eun-hee (Han Ye-ri) merupakan anak kedua yang mempunyai hubungan asing dengan setiap ahli keluarganya. Oleh sebab itu, dia lebih senang menceritakan segala masalah kepada rakan baiknya yang sudah dianggap seperti abang sendiri iaitu Park Chan-hyuk (Kim Ji-seok).

Naskhah ini memberi penekanan kepada realiti keluarga moden kini yang kian menjauh antara satu sama lain apabila semakin meningkat tua. Bagi mengisi ruang yang kosong itu, ada antara ahli keluarga yang memilih untuk mengikat hubungan dengan orang luar dan menganggap mereka sebagai keluarga sebenar. Walaubagaimanapun seperti kata pepatah, ‘air yang dicincang tidak akan putus’.

Pengakhiran yang manis
Walaupun Kim Eun-joo (Cha Ju-hyun) berasa belot awalnya apabila mendapat tahu bahawa suaminya adalah homoseksual dan menyorokkan perihal tersebut daripada pengetahuan dia sehingga selepas bertahun bersama. Pun begitu, pasangan itu mengambil keputusan untuk bercerai dan wanita tersebut nampak lebih bahagia dengan kehidupannya. Malah dia boleh berbaik semula dengan bekas suaminya dan kini hatinya berbunga-bunga dek kehadiran seorang rakan sekerja bernama Min-woo (Kwon Yool).

Kim Eun-hee dan Park Chan-hyuk yang berterusan bermain tarik tali kerana tidak mahu mengeruhkan hubungan persahabatan mereka akhirnya mengakui rasa cinta yang sudah lama tersemai dan mula bermadu kasih. Namun begitu, tidak bagi anak bongsu keluarga itu yang kehilangan segalanya selepas melarikan diri ke Kanada kerana tidak betah melayan pelbagai masalah dalam keluarga mereka. Lelaki itu kemudiannya kembali ke pangkuan ibu bapa dan adik-beradiknya yang lain apabila menyedari bahawa mereka sebenarnya sentiasa berada bersamanya ketika susah dan senang.

Ibu bapa mereka iaitu Jung Jin-young (Kim Sang-sik) dan Lee Jin-suk (Won Mi-kyung) juga mula memaafkan satu sama lain dan melupakan sengketa lama selepas wanita tua itu keluar daripada rumah buat sementara waktu bagi menikmati segala impiannya yang tertangguh selama ini. Walaubagaimananpun, “My Unfamiliar Family” berakhir bahagia apabila mereka semua berkumpul semula dan meluangkan masa bersama.
Rating terbaik semasa episod terakhir
Meskipun bermula dengan rating biasa-biasa sahaja, namun “My Unfamiliar Family” terus meningkat pada saban episod. Ini disebabkan oleh kesemua pelakon yang menunjukkan mutu lakonan yang hebat malah jalan cerita yang realistik dan memukau membuatkan penonton kekal menonton dengan setianya sehingga ke akhir tayangan.

Bahkan episod terakhir drama kekeluargaan ini telah mencatatkan rating tertinggi sepanjang tayangannya iaitu 5.434%. Satu rekod yang sangat hebat bagi drama yang ditayangkan di saluran berbayar.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar Today

Kisah Kekeluargaan ‘My Unfamiliar Family’ Terus Terima Pujian, Catat Rating Tertinggi Pada Episod Akhir


Pelakon bagi filem “Broker” iaitu Song Kang-ho, Kang Dong-won dan Lee Joo-young telah muncul dalam program YouTube IU “IU’s Palette” sebagai tetamu, bagi mempromosikan filem itu.

ARTIKEL BERKAITAN
"Dia Mempunyai.." - Bintangi 'Broker', Lee Jooyoung Dedah Satu 'Perkara' Tentang IU

Semasa sedang seronok berborak, Song Kang-ho memuji IU kerana cara dia mengacarakan rancangan bual bicara itu. Dia berkata,
Apa yang menarik ialah ini kali pertama saya melihat IU bercakap sebanyak ini.
Dia menyambung,

Kami bertemu satu sama lain buat kali pertama dan mula membuat persiapan untuk penggambaran filem tahun lepas. Ini adalah kali pertama saya melihat dia begitu cerah dan bertenaga sejak itu dan dia nampaknya paling banyak bercakap hari ini. Dia jarang bercakap di set penggambaran. Adakah kerana awak tidak selesa dengan kami?

IU kemudiannya gelak dan menjawab,

Saya tidak pernah menyangka anda akan bertanya soalan ini kepada saya. Ia adalah kali pertama saya membuat penggambaran filem. Saya bimbang saya mungkin membuat anda berasa tidak selesa dengan kata-kata saya. Saya sentiasa gementar dan tertanya-tanya jika saya tidak dapat menyelesaikan apa yang saya perlu lakukan. Sunbaenim, awak buat saya rasa lebih selesa semasa penggambaran. Oleh itu, saya menjadi lebih gementar apabila tiada kamera. Ini yang paling saya kesalkan. Saya sepatutnya bercakap dengan anda lebih banyak.

Suka kan tengok ‘chemistry’ mereka? Jangan lupa tonton episod penuh di atas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

“Awak Tak Selesa Dengan Kami Ke?” – Song Kangho Dedah IU Seorang Yang Pendiam?


Setelah sekian lama menanti, akhirnya ada juga berita mengenai sekuel siri popular iaitu “Sweet Home”.
Menurut laporan pelbagai media, musim kedua siri Netflix itu akan memulakan produksi pada 2022 dan khabarnya Song Kang turut akan kembali untuk musim terbaru itu.

Selepas berita ini berterbangan, agensi Song Kang mengeluarkan kenyataan mengenainya,
Memang benar kami sedang berbincang mengenai kemunculan Song Kang dalam musim kedua ‘Sweet Home’ tapi belum ada apa-apa yang disahkan lagi.

Sekadar pengetahuan, “Sweet Home” menceritakan kisah seram dilalui oleh seorang pelajar sekolah menengah yang baru sahaja berpindah ke sebuah flat bernama Green Home dan diugut oleh raksasa yang cuba untuk melenyapkan seluruh umat manusia daripada muka bumi ini.
Haraplah Song Kang terima!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERKyungje Daily

Produksi ‘Sweet Home 2’ Mula Tahun Depan, Song Kang Dalam Perbincangan Untuk Muncul Kembali


Khabarnya Im Soo-hyang dan Sung Hoon mungkin akan kembali bergandingan dalam sebuag drama baru tak lama lagi.
Menurut sumber dalam industri, kedua pelakon itu mungkin akan menerajui drama versi Korea, “Jane The Virgin”.

Drama ini diadaptasi daripada siri komedi romantik Amerika yang diambil daripada telenovela Venezuela. Ianya membawa kisah seorang wanita dara yang mengandung anak chaebol generasi kedua dek kesilapan doktornya.
Im Soo-hyang dilamar untuk melakonkan watak Bae Ji-eun, pembantu penulis drama. Dia bertegas mahu kekal dara sebelum perkahwinan berikutan ajaran neneknya. Malah dia juga mempunyai teman lelaki yang memahami kemahuannya itu.

Sung Hoon pula ditawarkan watak Kim Bok-rae di mana dia merupakan pakar pembedahan plastik yang sering mempunyai skandal dengan pelakon wanita sehinggalah dia disahkan menghidapi kanser. Dia kemudiannya meminta cerai daripada isterinya demi kebahagiaan wanita itu.

Kedua-dua agensi mereka mengesahkan bahawa mereka ada menerima tawaran daripada drama itu dan sedang menelitinya kini.
Ramai yang teruja dengan gandingan Im Soo-hyang dan Sung Hoon kerana mereka berdua pernah muncul dalam beberapa drama yang sama. Pertama, “New Tales Of Gisaeng” iaitu drama kemunculan pertama mereka dan kemudiannya “Five Enough”
Khabarnya drama ini akan memulakan penggambaran pada September nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Bergandingan Semula, Im Soohyang & Sung Hoon Dilamar Terajui Drama Adaptasi Telenovela ‘Jane The Virgin’


Apabila seseorang selebriti melakukan kesalahan besar, memang berat hukuman yang dikenakan kepada mereka. Bahkan ia mampu merosakkan karier yang dibina selama ini dalam sekelip mata sahaja.
Sebelum ini, pelakon Kang Ji-hwan telah dijatuhkan hukuman penjara selama 2 tahun 6 bulan dengan tempoh percubaan selama 3 tahun. Ini adalah kerana pertuduhan serangan seksual yang dilakukan ke atas dua orang wanita ‘A’ dan ‘B’ pada Julai 2019. Selepas mahkamah menjatuhkan hukuman, pihak Kang Ji-hwan telah membuat rayuan dan permohonan tersebut kini sedang diteliti oleh Mahkamah Tinggi.

Disebabkan itu, pelakon lelaki yang popular dengan drama seperti “Lie To Me”, “Incarnation Of Money”, “Monster” dan banyak lagi telah pun dilarang daripada muncul dalam mana-mana rancangan di bawah stesen penyiaran KBS.

Bukan sahaja Kang Ji-hwan, malah terdapat beberapa selebriti lain yang turut menerima hukuman yang sama. Antara mereka ialah pelakon Jang Suk-won (kesalahan penggunaan dadah), Kang Sung-uk (serangan seksual), Han Ji-sun (kes serangan), Kim Byung-ok (memandu di bawah pengaruh alkohol) dan Robert Holley (kesalahan penggunaan dadah).
Dari kiri: Kim Byung-ok, Han Ji-sun, Jung Seok-won
Bukan sahaja tidak boleh muncul di KBS selepas ini, malah bahagian mereka yang pernah muncul dalam program lalu juga turut akan disunting, sama ada dipotong terus atau pun dikaburkan.

Dahsyat betul KBS dalam menjatuhkan hukuman, mungkin sebab mereka adalah stesen penyiaran rasmi negara Korea.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Kes Serangan Seksual Masih Dibicarakan, Kang Jihwan Kini Dilarang Muncul Di Stesen Penyiaran KBS


Peminat K-Drama pastinya mengenali pasangan ‘hot’ iaitu Ryu Junyeol dan Hyeri! Mula berkenalan selepas berlakon bersama dalam Reply 1988, tidak sangka hubungan rakan sekerja itu akhirnya bercambah menjadi hubungan romantik. Rata-rata peminat drama itu menunjukkan sokongan yang padu kepada kepada kedua-dua pelakon ini selepas mereka mengaku sedang bercinta!
Setelah 2 tahun lebih menyulam kasih, Hyeri mendedahkan bahawa mereka masih lagi bercinta dengan bahagianya menerusi sebuah temu bual mengenai dramanya yang baru tamat tayangan iaitu “Miss Lee”.

“Walaupun kami berdua sibuk, tapi kami masih lagi berjanji temu dengan baik. Saya berjumpa dengan ahli Girls’ Day sama banyak dengan teman lelaki saya!” selorohnya.

Meskipun, ditemu bual untuk wataknya dalam drama “Miss Lee” tetapi wartawan tersebut tetap tidak terlupa untuk menyelit beberapa soalan mengenai kekasihnya, Ryu Junyeol.
“Sejujurnya, bukannya saya tidak dapat mengagak soalan seperti ini akan ditanya ketika sesi temu bual tetapi saya berasa sedikit kecewa kerana apabila bercerita mengenai hal itu, pastinya fokus akan diberatkan kepada cerita tersebut sahaja. Walaupun saya menghabiskan masa sejam menjawab pelbagai soalan, tajuk berita mesti berubah menjadi lain? Itu yang saya dapat lihat.”

Hyeri juga berkongsi bahawa Ryu Junyeol turut menonton lakonannya sebagai Sun Shim di dalam drama “Miss Lee”.

“Saya rasa teman lelaki saya juga terhibur apabila menonton watak Sun Shim. Apa-apa maklumbalas atau pun nasihat yang diberikan kepada saya, pastinya saya akan bawa ke hati. Dia boleh menjadi kasar dan kritikal, tetapi dia juga boleh menjadi baik dan memahami.”
Comel sungguh pasangan ini! Harapnya hubungan romantik Hyeri dan Ryu Junyeol bakal membawa sehingga ke gerbang perkahwinan.
Sumber: Soompi

Penat Asyik Ditanya Mengenai Hubungan Cintanya, Hyeri Akui Masih Bahagia Dengan Ryu Junyeol


Sepertinya masih banyak cerita yang belum disingkap mengenai konflik kontrak di antara Song Ji-hyo dan Uzurocks.

ARTIKEL BERKAITAN
"Kami Yang Salah" - Song Jihyo & Agensi Uzurocks Berpisah

Selepas pelakon itu meminta untuk dilepaskan, agensi berkenaan akhirnya mengakui kesalahan mereka dan bersetuju untuk membatalkan kontrak di antara mereka berdua.
Pada 14 April, kami memberi notis mengenai pembatalan kontrak eksklusif. Keputusan itu dibuat atas dasar kepercayaan bahawa pembayaran artis dan staf terlerai. Kami akan menfailkan sama untuk penyelesaian pembayaran.

Walau bagaimanapun, sepertinya Song Ji-hyo tetap akan menfailkan saman terhadap agensi yang turut dinaungi Ji Suk-jin itu. Katanya buat Uzurocks yang mengakui kesalahan itu,
Keputusan dibuat selepas pertimbangan mendalam dan ianya adalah untuk meminta bayaran terhadap kerja dilakukan.
Dalam pada itu, menurut laporan media lain, Song Ji-hyo dan stafnya bergerak seperti ejen tanpa agensi sejak kebelakangan ini,

Song Ji-hyo menjalani penggambaran dengan jurugaya dan staf terdekat tanpa pengurus. Malah dia dilaporkan memandu sendiri ke tempat penggambaran.

Hmmm… kesian Song Ji-hyo..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNo Cut News

“Dia Pandu Sendiri Ke Set” – Minta Bayaran Dilunaskan, Ini Kisah Disebalik Konflik Song Jihyo & Uzurocks


Kumpulan unit terbaharu ASTRO telah didedahkan!
Pada 27 Disember, Fantagio Music mengumumkan bahawa barisan rap ASTRO iaitu ahli JinJin dan Rocky akan mengeluarkan “Restore”, album mini pertama mereka sebagai kumpulan unit dua ahli. Album baharu ini menandakan aktiviti unit/solo terbaharu untuk kumpulan itu, berikutan unit sebelumnya Moon-bin dan San-ha serta keluaran solo trot-pop daripada MJ.

“Restore” akan menjadi keluaran pertama mereka berdua sebagai satu unit. Pada 27 Disember, Fantagio telah melancarkan teaser imej pertama untuk “Restore” yang menarik perhatian peminat dengan ilustrasi dan warna terangnya.
https://twitter.com/fantagiomusic_/status/1475406105727672329

Kedua-dua ahli adalah penyanyi rap dan penari utama ASTRO. Selain itu, JinJin dan Rocky mempunyai warna vokal dan gaya tersendiri sebagai artis, sering menyumbang bakat muzik mereka semasa penulisan dan gubahan lagu ASTRO. Kedua-duanya membantu membentuk bunyi dan pandangan dunia pada kumpulan itu. Oleh itu, peminat mempunyai jangkaan tinggi untuk kandungan keluaran pertama pasangan itu sebagai satu unit.
Nantikan “Restore” yang akan dikeluarkan pada 17 Januari ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYonhap News

Kumpulan Unit Baharu, JinJin & Rocky ASTRO Akan Rilis Album ‘Restore’


Dalam keseronokan menonton drama moden, namun lain ‘feel’ nya bila kita melayan drama saeguk (bersejarah).
Bukan sahaja dapat mempelajari budaya lama Korea malah sinematografi istana yang cantik selain gaya hanbok yang memukau, membuatkan ianya jadi lebih mempersonakan.

Lebih menyeronokkan kerana banyak drama bersejarah yang sedang ditayangkan kini di saluran awam dan kabel. Yang lebih menarik perhatian, kesemua teraju utamanya ialah idola lelaki popular. Anda perasan tak?
The King’s Affection
Rowoon SF9

Mula menarik perhatian ramai kerana fizikalnya yang tinggi apabila menari dalam SF9, Rowoon membuktikan kemampuan lakonannya apabila mula berlakon dari watak sampingan sebelum mencuba nasib dalam drama lama.

Berbekalkan wajah yang tampan, watak Jung Ji-woon sebagai pengajar di istana yang jatuh cinta dengan ‘raja’ berjaya menawan hati ramai penonton.
The Red Sleeve
Lee Jun-ho 2PM

Siapa tak kenal dengan ketampanan Lee Jun-ho dalam 2PM, bahkan kerana karismanya, lagu “My House” kembali tular pada tahun ini selepas rakaman peminatnya menjadi tontonan ramai meskipun lagu sudah hampir 5 tahun keluar.
Watak Yi San yang nampak gagah mampu menghiburkan hati semua dek pertelingkahan comel dengan pengiring istana, Seung Deok-im (Lee Se-young).
Secret Royal Inspector Joy
Ok Taec-yeon 2PM

Mula menempa nama sebagai ‘idola gagah’ dek sosok badannya yang ‘tough’. Ok Taec-yeon menjadi sebutam ramai tahun ini selepas berjaya membawa watak antagonis dalam “Vincenzo”.
Kini membawa watak Ra Yi-eon, dia menunjukkan sisi komedi dan tegas sebagai penyiasat diraja.
Handsome dan menawan kan kesemua mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Diterajui Idola Lelaki, 3 Drama Bersejarah Jadi Perhatian Kini


Kemantapan drama Korea memang tidak dapat disangkal lagi! Plot cerita yang hebat selain sinematografi yang memukau ternyata menjadi elemen yang penting dalam menjayakan sesuatu naskhah itu. Tapi tak dapat dinafikan bahawa pelakon juga merupakan senjata penting untuk menghidupkan karakter sejurusnya menggerakkan drama itu dari satu babak ke babak yang lain.
Walaupun mempunyai lambakan pelakon yang bagus dan versatil, masih ramai lagi pelakon Korea yang menerima kritikan penonton dek kelemahan lakonan yang ditonjolkan. Sampaikan ada yang mempersoalkan kenapa mereka semua ini masih mendapat tawaran watak utama walhal berlakon kayu?

Di sini terdapat senarai pelakon yang sering menerima komen negatif daripada penonton K-Drama.
Park ShinHye
Rasanya ramai yang mula kenali wanita ini dalam drama “You’re Beautiful” pada tahun 2009 dan kemudian namanya kian meletup di persada antarabangsa selepas membintangi “The Heirs”. Pun begitu, lakonannya kekal sama walaupun sudah bertahun-tahun menggalas tanggungjawab sebagai anak seni.

Antara kelemahan Park ShinHye yang sering dikritik penonton ialah mata bulatnya yang asyik terbeliak tak kira babak dengan adegan ciumannya dengan pelakon lelaki yang nampak kaku.

Bae Suzy
Dek kerana mukanya yang cantik, Suzy yang bermula sebagai idola dengan kumpulan Miss A telah berkecimpung dalam bidang lakonan menerusi filem “Architecture 101”. Walaupun menerima gelaran sebagai ‘cinta pertama rakyat Korea’ selepas itu, wanita ini gagal untuk membuktikan bakat lakonannya dalam beberapa drama selepas itu.
Suzy dikritik tidak pandai menonjolkan emosinya sehingga penonton sukar untuk menjiwai drama yang diterajuinya. Malahan babak dia menangis dan mabuk juga sering digunakan contoh oleh netizen bagi membuktikan bahawa dia bukanlah pelakon yang baik.

Lee SungKyung
Lee SungKyung sebenarnya memulakan karier seninya sebagai seorang model dek badannya yang tinggi lampai selain mempunyai wajah yang unik. Walaubagaimanapun, rezeki datang bergolek apabila dia ditawarkan watak kecil sebagai teman wanita kepada watak Lee KwangSoo dalam drama “It’s Okay That’s Love”.
Namun begitu, lakonannya dalam drama seperti “Cheese In The Trap”, “The Doctors”, malahan dalam drama yang paling terbaru iaitu “Dr. Romantic 2” juga menerima hencapan netizen kerana kualiti lakonan yang boleh dipersoalkan. Antara kritikannya ialah lontaran suara dan ekspresi wajah (mata membulat dan mulat muncung) yang sama sahaja seperti dalam drama “Weighlifting Fairy Kim BokJoo”.

Lee YeonHee
Mula berlakon sejak daripada kecil tidak menjaminkan kemajuan dalam mutu lakonan seseorang itu, samalah seperti pelakon Lee YeonHee. Sudah hampir 20 tahun berlakon, setiap daripada drama lakonannya pasti akan menerima kritikan penonton. Satu-satunya drama yang menerima pujian ramai ialah “Miss Korea” yang ditayangkan pada tahun 2013.
Pun begitu, drama yang dilakonkan oleh wanita ini kemudiannya kembali menerima selaan penonton. Malahan drama “The Game: Towards Zero” yang baru sahaja tamat tayangan pada bulan lepas juga mendapat komen negatif dek kerana lakonan Lee Yeonhee sebagai pegawai polis adalah sangat kayu.

Jin SeYeon
Antara pelakon yang tak pernah terlepas daripada menerima kritikan ramai akibat lakonannya yang tak meyakinkan langsung. Sejak daripada awal karier seninya lagi, penonton acap kali menunding jari dan mempersoalkan kenapa wanita ini asyik mendapat tawaran sebagai teraju utama meskipun mempunyai bakat lakonan yang lemah.
Penonton mengatakan bahawa Jin SeYeon sering memainkan watak yang terlampau berat berbanding dengan kemampuannya seperti dalam drama “Bridal Mask”, “Five Fingers”, “Dr. Stranger” dan “The Flower in Prison”. Mulutnya yang susah dibuka selain seperti mengumpul air liur membuatkan penonton susah untuk menghayati karakter yang dilakonkannya.

Gu HyeSun
Rasanya Gu Hyesun sepertinya dah bawa watak Geum JanDi dalam drama “Boys Over Flower” sejak daripada tahun 2009 sampailah sekarang. Tiada perbezaan langsung di antara watak yang di bawa olehnya walaupun dalam drama yang berlainan.
Antara kritikan biasa yang dilontarkan kepada pelakon wanita ini ialah sebutan dialognya yang tidak jelas selain ekspresi wajah yang tidak sesuai dengan babak berkenaan. Jaranglah dengar lakonan Gu HyeSun menerima pujian ramai.

Song SeungHeon
Mula mencipta nama sejak drama “Autumn In My Heart”, lakonan Song SeungHeon langsung tak tunjukkan kemajuan meskipun dah mempunyai lebih 20 tahun pengalaman dalam industri lakonan Korea. Pun begitu, ramai yang cuba menonton drama lakonannya kerana wajahnya yang kacak dan badan yang sasa.
Pun begitu, rupa tampannya itu tidak menutup mata netizen untuk melihat mutu lakonannya yang sederhana. Kritikan yang sering diterima oleh lelaki ini ialah mukanya yang nampak seperti dipaksa untuk melakukan ekspresi tersebut terutama sekali apabila sedang marah atau pun ketika menangis.

Nam JooHyuk
Juga merupakan pelakon yang bermula sebagai seorang model pada asalnya. Tak kiralah berapa banyak pun drama yang sudah diterajui oleh Nam JooHyuk sejak beberapa tahun kebelakangan ini, lelaki tersebut masih tersangkut pada tahap lakonan yang sama,
Meskipun mula mencipta nama menerusi drama popular “Weightlifting Fairy Kim BokJoo”, tetapi dia berjaya memusnahkan jangkaan ramai apabila terus menonjolkan mutu lakonan yang teruk dalam drama “Bride Of The Water God”.

Ahn JaeHyun
Nampaknya, ramai pelakon yang asalnya model tidak menerima respons yang baik daripada penonton mengenai lakonan mereka. Salah seorang daripada mereka ialah Ahn Jaehyun yang berterusan menerima kritikan daripada satu naskhah ke naskhah yang lain.
Bukan sahaja Gu HyeSun malahan lelaki ini juga menerima cacian ramai menerusi lakonan ‘kayunya’ dalam drama “Blood” yang ditayangkan pada tahun 2015. Pun begitu, sehingga ke dramanya yang paling terbaru iaitu “People With Flaws” turut menerima kritikan ramai membuktikan bahawa bakat lakonannya tidak menunjukkan sebarang kemajuan langsung.

Shin SeKyung
Wanita ini juga merupakan antara pelakon yang acap kali menerima komen negatif dek kerana lakonannya yang tidak meyakinkan langsung. Walaupun dah bertahun berlakon, Shin SeKyung tidak mampu menunjukkan riak muka yang berlainan bagi setiap emosi, bagaikan otot mukanya keras kejung.
Drama seperti “The Girl Who Can See Smell”, “Bride Of The Water God”, “Rookie Historian Goo Haeryung” nyata membuktikan bahawa mutu lakonannya kekal sama sahaja meskipun tahun terus berganti.

Rata-rata penonton terutamanya netizen Korea kesal kerana ada antara pelakon ini yang menggunakan kesempatan tawaran lakonan untuk berlatih berlakon walhal mereka seharusnya menggunakan masa terluang untuk memperbaiki kelemahan diri.
Ini hanyalah pendapat daripada netizen Korea, jadi jangan terasa kalau ada pelakon kegemaran anda di dalam ini!

Sering Jadi Teraju Utama Meskipun Kayu, 10 Pelakon K-Drama Selalu Dapat Kritikan Penonton


Umum mengetahui bahawa banyak betul drama Korea yang tersangatlah best sampaikan tak cukup semusim sahaja. Mungkin juga kerana plotnya yang padat selain teraju utama yang membarisi naskhah tersebut hebat dalam menjiwai watak mereka. Sebab itulah ada beberapa drama yang menerima ‘demand’ tinggi daripada penonton untuk melihat sambungannya lagi.
Berita gembira untuk peminat “Doctor Prisoner” kerana dengar cerita, drama yang dikemudi oleh Namgoong Min itu sudah pun memulakan perancangan untuk musim keduanya. Kisah doktor dalam institusi penjara tersebut nyata membuatkan ramai orang yang jatuh cinta dengan drama tersebut sehingga rating tertingginya mencapai sehingga 15.8%.

Sejak musim pertama tamat, terdapat ramai yang bersuara dan meminta musim baru. Persediaan asas untuk musim kedua sudah pun siap dan kami kini sedang menyusun atur jadual produksi untuk musim terbaru ini.
Lagi menyeronokkan sebab dikhabarkan bahawa drama jenayah popular iaitu “Signal” juga kini telah mendapat respons positif daripada penulisnya iaitu Kim Eun-hee. Dalam satu temu ramah untuk drama “Kingdom”, penulis tersebut mendedahkan bahawa produksi drama jenayah dalam dua masa yang berbeza itu dijangka akan memulakan penggambaran pada separuh kedua tahun ini.

Tak sabarnya!

SUMBERCulture Daily

Akhirnya! ‘Doctor Prisoner’ & ‘Signal’ Disahkan Bakal Tayang Musim Kedua Tak Lama Lagi


Setelah popular dek drama “Doctor Cha”, semakin ramai yang mula mengenali nama pelakon Min Woo-hyuk.

ARTIKEL BERKAITAN
Popular Dek 'Doctor Cha', Netizen Selongkar Identiti Isteri Min Woohyuk

Meskipun baru menempa nama menerusi drama ENA ini, namun lelaki ini sebenarnya sudah senior dalam bidang muzikal dan pernah membintangi beberapa projek seperti “Sandglass” dan “Crash Landing On You”. Drama lain yang pernah disertainya sebagai watak sampingan pula ialah “The Third Charm”, “Love With Flaws” dan lain-lain.
Bagi yang tidak mengetahui, Min Woo-hyuk sebenarnya sudah berkahwin pada tahun 2012 dengan Lee Se-mi iaitu bekas ahli kumpulan idola LPG semasa berusia 30 tahun. Berkenalan ketika sama-sama membintangi muzikal “Anna Karenina”, jelasnya dia tidak mahu melepaskan peluang untuk memperisterikan wanita tersebut,

Orang di sekeliling saya terkejut mengenai berita perkahwinan itu dan menentangnya. Saya sedang berada di kemuncak karier, jadi mereka bertanya kenapa saya nak berkahwin.

Norma budaya selebriti, tak mengira jantina, kebanyakan dari mereka akan kurang popular apabila bercinta, berkahwin dan mengandung. Apabila imej suami dan isteri ‘kuat’, watak yang ditawarkan akan menjadi terhad. Disebabkan itu, ramai yang cuba menolak perkahwinan sehingga mereka benar-benar stabil.

Dalam pada itu, Min Woo-hyuk memilih untuk berkahwin di usia yang awal dan sudah pun memiliki dua cahaya mata kini.
Semoga berbahagia!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXSports News

“Semua Halang Saya..” – Popular Kini, Min Woohyuk Dedah Sebab Kahwin Awal


Pernah sama-sama membintangi “Yumi’s Cells”, Ahn Bo-hyun dan Kim Go-eun nampaknya setia memberikan sokongan buat satu sama lain.

ARTIKEL BERKAITAN
"Dia Lakon Semua Sendiri" - Pengarah Puji Lakonan Kim Goeun Dalam Filem 'Hero'

Terbaru, tayangan perdana VIP filem muzikal Kim Go-eun “Hero” telah diadakan di Seoul, dan dihadiri ramai pelakon hebat.
Khususnya, rakan pelakon dari “Yumi’s Cells” iaitu Ahn Bo-hyun turut dilihat hadir di tayangan perdana tersebut, bagi memberi sokongan buat Kim Go-eun.

Selain itu, selebriti lain yang juga menghadiri tayangan perdana “Hero” adalah Im Si-wan, Lee Sung-kyung, Kim Yoo-jung, Ahn Eun-jin dan ramai lagi.

Dalam pada itu, “Hero” adalah satu filem adaptasi daripada muzikal dengan nama yang sama. Ia mengisahkan mengenai kisah aktivis Korea, An Jung-eun yang berjuang untuk gerakan Kemerdekaan Korea.
Jangan lupa tonton “Hero” pada 21 Disember nanti!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Bintangi ‘Yumi’s Cells’, Ahn Bohyun Sokong Kim Goeun Di Tayangan Perdana Filem ‘Hero’


Drama SBS terbaru bakal menemui korang tidak lama lagi!

ARTIKEL BERKAITAN
Shin Yeeun & Kang Hoon Bakal Terajui Drama Bersejarah 'Flower Scholar's Love Story'

Pihak produksi sebuah drama terbitan SBS, “Flower Scholar’s Love Story”, kini mengesahkan barisan pelakon utamanya, Shin Ye-eun, Ryeoun, Kang Hoon dan Jung Geon-joo.
Drama ini dijadualkan untuk memulakan siaran pada fasa pertama awal tahun depan. “Flower Scholar’s Love Story” ini mengisahkan mengenai Yoon Dan-oh, pemilik rumah asrama “Gaekju Ewha-won” yang mampu memecahkan segala jenis stereotaip. Ianya satu drama yang membawa nafas baru namun masih mengekalkan elemen misteri dan juga romantis sekaligus. Shin Ye-eun meraih perhatian dengan membawa watak Yoon Dan-oh yang mempunyai keyakinan diri dan ceria dan hidup pada zaman Dinasti Joseon. Manakala, Ryeoun pula bakal membawa watak sebagai Kang San, seseorang yang mempunyai karisma dan rahsia terpendam.

Bagi Kang Hoon, dia bakal memegang watak sebagai Kim Si-yeol, seseorang yang mudah terpedaya dengan segala tipu helah dan ketidakadilan yang berlaku pada zaman itu. Jeong Yu-ha pula akan memegang watak sebagai Jung Geon-joo, seseorang yang sentiasa menjaga hati dan perasaan orang lain dan juga seorang yang rajin untuk meraih kebaikkan untuk dirinya. Yay tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEREdaily

Ryeoun, Jung Geunjoo Sertai Shin Yeeun & Kang Hoon Dalam ‘Flower Scholar’s Love Story’


Moonbyul MAMAMOO telah kembali dengan mini album baharunya “6equence”!
Dengan judul lagu “LUNATIC” dalam album tersebut, ini juga merupakan kemunculan semula solo pertama Moonbyul dalam tempoh hampir dua tahun. Moonbyul telah mengambil bahagian dalam temu bual dengan pelbagai saluran berita, untuk menceritakan tentang album terbarunya dan banyak lagi perkara menarik. Mengenai mini album ketiganya ini, Moonbyul memberi komen,

Memandangkan ia adalah album solo pertama saya dalam tempoh satu tahun dan sebelas bulan, saya menciptanya tanpa ada satu pun bahagian yang saya belum sentuh.
Berborak tentang judul lagu “LUNATIC” dalam album itu, Moonbyul menjelaskan,
Jika album itu secara keseluruhannya memfokuskan kepada cinta, saya terfikir bagaimana rasanya untuk menyatakan peratusan cinta yang semakin meningkat dan berkurangan, secara bijak melalui ‘LUNATIC’. Biasanya, apabila saya mendengar lagu selepas ia selesai, saya sering ingin menukar sesuatu dan berkata, ‘Saya mahu menambah ini semasa bahagian itu’, tetapi ‘LUNATIC’ ternyata betul-betul seperti apa yang saya bayangkan. Bahagian rap mempamerkan imej dua muka seperti Jekyll dan Hyde, dan saya sangat menyukainya sehingga tiada apa-apa yang perlu diubah.

Kini, MAMAMOO sudah masuk tahun kesembilan dalam kerjaya mereka. Moonbyul berkongsi cintanya yang berpanjangan untuk kumpulan itu,
Kumpulan ini adalah seperti waktu muda saya. Memandangkan saya menghabiskan masa muda saya dengan begitu hebat, ia juga merupakan nama yang mempunyai banyak tekanan. Setiap kali saya melakukan sesuatu, saya dipanggil ‘Moonbyul MAMAMOO’, jadi membuat kesilapan boleh menyebabkan kemudaratan kepada kumpulan. Saya rasa itulah sebabnya saya lebih berhati-hati dalam pertuturan dan tingkah laku saya.
Dengan keluaran baharu ini, Moonbyul turut menyatakan harapannya untuk mendekati lebih ramai orang. Katanya,

Saya mahu album ini menjadi album di mana saya boleh mendekati orang ramai dengan lebih selesa. Walaupun ia mengandungi konsep dramatik seperti obsesi dan penyesalan, saya bekerja keras untuk mencipta gabungan antara konseptual dan arus perdana. Secara peribadi, saya suka memasukkan elemen yang mana peminat boleh mempunyai pelbagai fantasi mengenai konsep alam semesta.
Album “6equence” juga akan mengandungi lagu “LUNATIC” dalam versi bahasa Inggeris. Menurut Moonbyul,
Saya memikirkan bagaimana peminat di luar negara boleh mendengar dengan selesa muzik saya. Memandangkan kami tidak dapat berjumpa dengan kerap selepas COVID-19, saya ingin memberikan mereka ini sebagai hadiah. Saya harap peminat dapat melihat potensi saya untuk berkembang.

Jom dengar lagu baharu Moonbyul “LUNATIC”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Tiada Apa Yang Perlu Diubah” – Moonbyul MAMAMOO Ulas Tentang Lagu Baharu ‘LUNATIC’